له‌لایه‌ن: - ڕاوێژ نورالدین - به‌روار: 2020-08-30-00:25:00 - کۆدی بابەت: 431\nزانای ئینگلیزی ولیەم هارڤی یەكەم كەس بوو ڕونی كردەوە كە دڵ و لوولەكانی خوێن یەك كۆئەندامی بەردەوامی داخراوی سوڕی خوێن پێكدەهێنن، هەروەها گەیشتە ئەوەی كە ئەو كۆئەندامە لە دوو كۆئەندامی بچووكتر لە خۆی پێكدێت، ئەوانیش سییە سوڕ كە لە ڕێیەوە خوێن لە نێوان دڵ و سییەكان دەگوازرێتەوە، بەڵام كۆئەندامە سووڕ، كە لە ڕێگەیەوە خوێن لە نێوان دڵ و هەموو شانەكانی دیكەی لەش دەگوازرێتەوە.\nخوێنی كەم ئۆكسجین كە لەهەموو بەشەكانی لەش جگە لە سییەكان دەگەڕێتەوە دەچێتە گوێچكەڵەی ڕاستەوە لەوێشدا، بۆ سكۆڵەی ڕاست پاڵدەنرێت. كاتێك سكۆڵەی ڕاست گرژ دەبێـت خوێنی كەم ئۆكسجین بۆ سییە خوێنبەر دەگوازرێتەوە و لەوێشەوە بۆ سییەكان. سییە خوێنبەر تاكە خوێنبەرە كە خوێنی كەم ئۆكسجین دەگوازێتەوە. ئەویش بۆ دوو خوێنبەری قەبارە بچووكتر دابەش دەبێت هەر لقێك بۆ سییەك. ئەم دوو خوێنبەرە هەر یەكێكیان بۆ خوێنبەرۆچكە دابەش دەبن، پاشان بۆ موولوولەكانی خوێن لە هەردوو سیدا.\nلە هەردوو سیدا دوانۆكسیدی كاربۆن بۆ دەرەوەی موولوولەكانی خوێن بڵاودەبێتەوە و ئۆكسجینیش بۆ ناو موولوولەكانی خوێن بڵاودەبێتەوە، لەوكاتەدا خوێنی پڕ ئۆكسجین دەچێتە ناو خوێننهێنەرەكان. ئەوانیش یەكدەگرن سییە خوێنهێنەرەكان پێكدەهێنن كە دەگەڕێـتەوە بۆ گوێچكەڵەی چەپی دڵ و لە گوێچكەڵەی چەپیشەوە خوێن بۆ سكۆڵەی چەپ پاڵدەنرێـت، پاشان بۆ شاخوێنبەر.\nكۆئەندامە سوڕ جووڵەی گواستنەوەی خوێنە لە نێوان دڵ و هەموو بەشەكانی لەشدا، جگە لە سییەكان. بەدوای ڕێبازی خوێن بكەوە لە ڕێی كۆئەندامە سووڕدا. خوێنی تێر ئۆكسجین لە سكۆڵەی چەپەوە بۆ شاخوێنبەر پاڵدەنرێت. شاخوێنبەر بۆ خوێنبەری گەورە و خوێنبەرە بچووكەكان دابەش دەبێت و بەسەر هەموو بەشەكانی لەشدا بڵاودەبێتەوە، بە موولوولەكانی خوێن كۆتایی دێت كە دەوری خانەكانی شانەی لەش دەدەن. ئاڵوگۆڕی گازی و ماددە تواوەكان لە نێوان خانە و خوێندا لە ڕێگەی بڵاوبوونەوە ڕوودەدات. ئۆكسجین لە موولوولەكانی خوێن بۆ خانەكان دەگوازرێتەوە، بەڵام دوانۆكسیدی كاربۆن لە خانەكانەوە بۆ موولوولەكانی خوێنەوە دەگوازرێتەوە، ئەوكاتە خوێنی بێ ئۆكسجین دەچێتە ناو خوێنهێنەرۆكەكان ئەوانیش یەكدەگرن بۆ پێكهێنانی خوێنهێنەری گەورەتر لە خۆیان هەتا دەگاتە گوێچكەڵەی ڕاست.\nبەشێكە لە كۆئەندامە سوڕ لە ڕێیەوە بەهری خوێنبەرەكانی كۆرۆنەری دڵ خوێن بە خۆی دەبەخشێت. لە باری نزمبوونەوەی تەوژمی خوێن یان نەبوونی لە خوێنبەرەكانی كۆرۆنەری، ماسولكە خانەكانی دڵ دەمرن. لەوانەشە ئەمە لەداخرانی دڵە خوێنبەر بەخوێن مەیین، یان لە ڕەقبوونی خوێنبەرەكانەوە پەیدا ببێت، ئەو نەخۆشییەش بەكەڵەكە بوونی چەورییە ماددەكان لە دیواری ناوەوەی خوێنبەرەكانی كۆرۆنەری جیا دەكرێتەوە. داخرانی ئەم خوێنبەرانەش دەبێـە هۆی نۆرە دڵی. سەرەڕای سوڕی كۆرۆنەری، سوڕە خوێنی جگەر و سوڕە خوێنی هەردوو گورچیلەكان دوو بەشی كۆئەندامە سوڕن.\nكۆئەندامی سوڕان، دڵە لوولە كۆئەندام و لیمفە كۆئەندام دەگرێتەوە. یەكێك لە فرمانەكانی لیمفە كۆئەندام گێڕانەوەی شلەی شانەییە بۆ خوێن. لە كاتی تێپەڕبوونی خوێن بە موولوولەكانی خوێندا و لەژێر كاریگەری پەستانی خوێنبەردا لە موولوولەكان ئاو و ماددە تواوەكان بۆ شانەكانی دەوروبەری دەپاڵێورێـت. ئەم شلەی شانەییە پڕۆتینی تێدانییە دەچێتە لیمفە موولوولەكانەوە پێیدەڵێن لیمف. لیمفە موولوولەكان بەیەكتر دەگەن بۆ پێكهێنانی لوولەی گەورەتر كە لیمفە لوولەن و لیمف لە ڕێگای كلۆرە خوێنهێنەری سەرووەوە بۆ دڵ دەگوازنەوە.\nلە كاتی گواستنەوە لیمف بە لیمفە لوولەكاندا بەرەو دڵ، بەچەند ئەندامێكی بچووكدا تێدەپەڕێت پێیان دەڵێن لیمفە گرێكان، گرێیەكان لیمفەكان پاك دەكەنەوە بە گڵدانەوەی وردیلەی نامۆ و وردبینە زیندەوەرەكان لە لیمفدا. هەروەها لیمفە خانەكانیش كۆدەكەنەوە، كە خرۆكەی سپی تایبەتمەندن لە بەرگریكردنی نەخۆشییەكان. لیمفە گرێكان هەودەكەن لە كاتی تووشبوون بە نەخۆشییەكی دیاریكراو، وە هەڵدەئاوسێن بە زیادبوونی ژمارەی لیمفە خانەكان تێیاندا. بە پێچەوانەی ئەو لوولانەی خوێن كە خوێن لەدڵەوە دەگوازنەوە بۆ هەموو بەشەكانی لەش و دەیگەڕێننەوە بۆ دڵ، بەڵام لیمفە لوولەكان تاك ئاڕاستەن، لیمف تەنها بۆ دڵ دەگوازنەوە. موولوولەكانی لیمف لە پێكهاتەدا لە موولوولەكانی خوێن دەچن. هەروەها لیمفە لوولەكان لە پێكهاتەدا لە خوێنهێنەرەكان دەچن كە ئەوانیش زمانەیان تێدایە ڕێ لە گەڕانەوەی لیمف دەگرن بۆ دواوە.\nبابه‌ته په‌یوه‌ندیداره‌كان به : سوڕی خوێن


بەریتانیا ترسی لە تۆڵەی هاندەرانی رووسیا هەیە و ئەمریکاش نیگەرانە - اخبار العراق\nاخبار العراق » كوردى » بەریتانیا ترسی لە تۆڵەی هاندەرانی رووسیا هەیە و ئەمریکاش نیگەرانە\nبەریتانیا ترسی لە تۆڵەی هاندەرانی رووسیا هەیە و ئەمریکاش نیگەرانە\nبەریتانیا ترسی تۆڵەکردنەوەی هاندەرانی رووسی لە میانی یارییەکانی جامی جیهانی (مۆندیال)ی 2018 هەیە و ئەمریکاش نیگەرانە.\nرۆژی پێنجشەممە 14/6/2018، یارییەکانی خولی 21ـەمی مۆندیال لە 11 شاری رووسیا دەست پێ دەکەن و لە یەکەم یاریی مۆندیالیشدا، هەردوو هەڵبژاردەی رووسیا و سعودیە رووبەڕووی یەک دەبنەوە.\nبەهۆی شەڕە بەردەوامەکانی هاندەرانی ئینگلتەڕا (بەریتانیا) بەتایبەت شەڕی هاندەرانی هەردوو هەڵبژاردە لە یۆرۆی 2016 و کوژرانی سێرگی سکریپاڵ، سیخوڕی رووسی و بەریتانی و گرژبوونی پەیوەندییەکانی ئەو دوو وڵاتە، بەریتانیا لە سەلامەتیی گیانی هاندەرانی وڵاتەکەی، دەترسێ.\nهەروەها ویلیام ئیڤانینا، بەڕێوەبەری سەنتەری نیشتمانی بۆ ئاسایش و بەرەنگاربوونەوەی سیخوڕیی ئەمریکی نیگەرانیی خۆی لە سیخوڕیکردن بەسەر گەشتیارانی ئەمریکی لە رووسیا، نیشان داوە.\nویلیام ئیڤانینا هۆشداریی لەبارەی ئەگەری سیخوڕیکردن و هاککردن لەلایەن ”چەتە ئەلیکترۆنییە رووسییەکانەوە“ داوەتە ئەو هاووڵاتییانەی ئەمریکا، کە بۆ بینینی یارییەکانی مۆندیال سەردانی رووسیا دەکەن.\nئەو بەرپرسەی ئەمریکا ئاماژەی بەوەش کردووە، کە زانیارییەکانی ناو مۆبایلی زیرەک، کۆمپیوتەر و هەر ئامێرێکی ئەلیکترۆنیی گەشتیاران ئەگەری هەیە بکەوێتە دەست حکوومەت و باندە تاوانکارییە ئەلیکترۆنییەکانی رووسیاوە.\nرۆژی 4/3/2018، لاشەی سێرگی سکریپاڵ و کچەکەی بەبێ هۆشی لە شەقامێکی شاری سالیزبوری لە باشووری بەریتانیا دۆزرانەوە. حکوومەتی بەریتانیا رایگەیاندووە، کە ئەو بە گازێکی کیمیاوی هێرشی کراوەتە سەر.\nسەرچاوەکانی پۆلیسی بەریتانی باسیان لەوەش کردووە، کە چەند دەزگایەکی هەواڵگریی جیهانی سەلماندوویانە دەزگای هەواڵگریی رووسیا لەپشت ئەو هەوڵەی تیرۆرکردنە.\nسێرگی سکریپاڵ ئەفسەرێکی دەزگای هەواڵگریی سەربازیی رووسیا بوو. کاری بۆ دەزگای هەواڵگریی بەریتانیا دەکرد و دواتر ئاشکرا بوو و دەستگیر کرا. لە ساڵی 2010 لە میانەی گۆڕینەوەی سیخوڕە دەستگیرکراوەکان، ئازاد کرا و نێردرایە بەریتانیا.


ئاو بۆچی هەڵم دەكات؟\nله‌لایه‌ن: محەمەد ڕزگار - به‌روار: 2021-03-04-00:57:00 - کۆدی بابەت: 2915\nئاو بۆچی هەڵم دەکات؟\nلای هەموان ئاشکرایە ئەگەر جلە تەڕەکانت لەبەر هەتاودا هەڵخەیت وشک دەبێتەوە. یان شۆستەیەکی تەڕ بوو دوای باران، بە شێوەیەکی لەسەر خۆ وشک دەبێتەوە.\nبە هەڵم بوون ئەو کردارەیە، کە شلە ئەگەر خرایە بەر هەوا یان دەبێتە هەڵم دەبێتە گاز. بەڵام شلەکان بە یەک خێرایی نابنە هەڵم. ئالکول (ئسپرتۆ) و ئەمۆنیا لە ئاو خێراتر دەبنە هەڵم.\nدوو هێز هەیە کار دەکەن لەو گەردیلانەی کە ماددەی لێ پێکهاتووە. یەکێک لەو دوو هێزە (یەکگرتنە) کە وا دەکات لە گەردیلەکان یەک بگرن. هێزی دووەمیش گەرمی گەردیلەکانە، کە لە یەک دوریان دەخاتەوە.\nئەگەر هەردوو هێزەکە یەکسان بوو ئەوا شلە دروست دەبێت وەکو (ئاو). لەسەر ڕووی شلەکە گەردیلە هەیە کە دەجوڵێتەوە. ئەو گەردیلانەی خێراتر دەجوڵێنەوە بەرز دەبنەوە بۆ ئاسمان و لە هێزی یەکگرتنەکە هەڵدێن. بە هەڵم بونیش ئەو بەرز بوونەوەیەیە بۆ ئاسمان کە گەردیلەکان پێ هەڵدەستن.\nکاتێک شلەکە گەرم دەبێت، بە هەڵم بوون بە شێوەیەکی خێراتر ڕوودەدات، لەبەر ئەوەی گەردیلەکان خێراتر هەڵدێن (بەرز دەبنەوە). بەڵام ئەگەر شلەکە لە دەفرێکی داخراودا بێت، ئەوا شلەکە دەوەستێت. لەبەر ئەوەی ژمارەی ئەو گەردیلانەی بەرز دەبێتەوە، یەکسانە لەگەڵ ژمارەی ئەو گەردیلانەی دەتکێتەوە ناو شلەکە. کاتێکیش ئەمە ڕوودەدات، کە هەڵمەکە گەیشتبێتە پلەی تێربوون.\nکە هەوایەک بەسەر شلەکەدا دەڕوات، وا دەکات بە هەڵم بونەکە خێراتر ببێتەوە. هەرچەندە ڕووی شلەکە هەوا زیاتر لێی بدات، بە هەڵم بوونەکە خێراتر دەبێتەوە. ئەگەر شلە لە دەفرێکی پاندا بێت خێراتر دەبێتە هەڵم. وەکو لە دەفرێکی قوڵدا.\nبابه‌ته په‌یوه‌ندیداره‌كان به : ئاو بۆچی هەڵم دەكات؟


فەرمانی دەستگیرکردنی 216 کەس لە تورکیا لەچوارچێوەی لێکۆڵینەوەکانی دوای هەوڵی کودەتاکەدا\nدەزگای هەواڵی فەڕمی ئەنادۆڵۆی تورکیا ڕایگەیاند بەرپرسانی تورکیا فەرمانی دەستگیرکردنی 216 کەسیان دەرکردووە لەنێویاندا فەرمانبەری پێشووی وەزارەتی داراییان تێدایە کە گومانی ئەوەیان لێدەکرێت پەیوەندییان هەبێت بە هەوڵی کودەتاکەی ساڵی ڕابردووی تورکیاوە.\nدەزگاکە ڕاشیگەیاند 17 فەرمانبەری وەزارەتی دارایی تا ئێستا دەستگیرکراون و گەڕان بەدوای 65 کەسی دیکەدا بەردەوامە لەسەر ئەوەی گومانی ئەوەیان لێدەکرێت پەیوەندییان هەبێت بە تۆڕی کەسایەتی ئاینی فەتحوڵا گولەنەوە کە ئێستا لە ئەمەریکا دەژی.\nبەرپرسانی تورکیا ئەرکەکانیان لە 40 هەرێمی جیا ئەنجامداوە و یەکینە ناحکومییەکانیان کردۆتە ئامانج کە باوەڕوایە لە هێزە چەکدارەکانی تورکیاوە خەڵک دەکەن بە ئەندام لە تۆڕەکەی گولەندا.\nجێی ئاماژەیە فەتحوڵا گولەن تۆمەتبارکراوە بە تۆمەتی پیلانگێڕان بۆ هەوڵی کودەتا سەرنەکەوتووەکەی ساڵی ڕابردووی تورکیا و بەرپرسانی تورکی داوایان لە ئەمەریکا کردووە گولەنیان ڕادەست بکات بەڵام تا ئێستا هیچ کامێک لەو هەوڵانەی بەرپرسانی تورکیا سوودی نەبووە. گولەنیش ڕەتی دەکاتەوە هیچ پەیوەندییەکی هەبووبێت بە کودەتاکەوە.\nلەدوای کودەتا سەرنەکەوتووەکەوە بەرپرسانی تورکیا زیاتر لە 50 هەزار کەسیان دەستگیرکردووە چاوەڕوانی دادگاییەکانیان دەکەن، هەروەها فەرمانی دەرکردنی 150 هەزار کەس لە کارەکانیان دەرچووە کە ئەندامانی سوپا و هەردوو کەرتی تایبەت و گشتی تێدایە.


Friday, 07.19.2019, 20:26\nتا ئێستا هەوڵت داوە پێناسەیەک بۆ ڕاستەقینە بکەیت؟ گەر لە من بپرسیت ئەوا دەڵێم ڕاستەقینە هەمووی خەیاڵییە و هیچی تر! چونکە هەموو شتێک کە ئێستا لە دەوروبەرم هەست بە بوونی دەکەم تەنیا لە ئەنجامی بیرکردنەوەم دروست بووە و تەواو، هەر شتێکیش کە لە بیرەوە دروست بوو پێی ناوترێت ڕاستەقینە، بەڵکو خەیاڵ.\nهەموومان دەزانین کەوا هەموو شتێکی فیزیایی لە گەردووندا لە ماددە پێکهاتووە، ماددەش لە گەردیلە، گەردیلەش لە تەنۆلکە، بەڵام ئەی تەنۆلکە لە چی پێکهاتووە؟ لە وزە، بەو پێیەش نەوەکو هەموو شتێک کە ئێستا لە دەوروبەرت دەیبینیت، بەڵکو هەموو شتێک لە گەردووندا کە بوونی هەیە وزەیە!\nیەکێک لە سیفەتەکانی ئەم وزەیە ئەوەیە کە لەراوەیە، هیچ شتێکی وەستاو بوونی نییە لە گەردووندا بەڵکو هەموو شتێک شەپۆلی لەراوەیە. بیری ئێمەش توانای هەیە ئەم شەپۆلە لەراوانە وەربگرێت و لێکیان بداتەوە، هەروەکو چۆن کۆمپیوتەرێک داتا شیدەکاتەوە و لێکدەداتەوە بۆ نیشاندانی ئەوەی لەسەر شاشەی کۆمپیوتەرەکە هەیە، بەهەمان شێوەش بیری ئێمە وزەی گەردوون بەشێوەی شەپۆلی لەراوە کە وەریگرتووە شیدەکاتەوە و لێکدەداتەوە بۆ نیشاندانی ئەوەی کە هەستی پێدەکەین ئێستا لە چواردەورمان.\nهەموو شتێک کە تۆ لەسەر شاشەی کۆمپیوتەرەکە دەیبینیت تەنها ئەو کاتە بوونی بۆ دروست دەبێت کە لێکدەدرێتەوە لە پڕۆسێسەری کۆمپیوتەرەکە ئەگینا هەمووی داتایە لە بنەڕەتدا، هەموو شتێکیش کە ئێمە لە دەوروبەرمان دەیبینین تەنها ئەو کاتە بوونی بۆ دروست دەبێت کە لێکدەدرێتەوە لە بیرماندا ئەگینا هەمووی وزەیە لە بنەڕەتدا. بۆیە ئێستا هەر شتێ کە دەیبینم، دەیبیستم، بۆنی دەکەم، تامی دەکەم، و دەستی لێدەدەم، تەنها وزەیە و ئەو کاتە بوونی بۆ دروست دەبێت کە لە بیرمدا لێکدرایەوە و شیکرایەوە.\nباشە، چی وادەکات من نەتوانم ڕاستەوخۆ وەکو شێوە بنەڕەتییەکەی کە وزەیە بیبینم؟! واتە بۆچی بیرم کاتێ لێکدانەوە بۆ هەموو ئەو شتانەی دوروبەرم دەکات وەکو وزەکە دەرناکەوێت بەڵکو وەکو ئەو جیهانە ڕەق و شل و گازە فیزیاییەی ئێستا تیایدا دەژیم؟... چونکە بیرمان لەکاتی لێکدانەوەی شەپۆلەکان، پلەی لەرینەوەی وزەکە دادەبەزێنێت. هەر کات پلەی لەرینەوە گۆڕا، شێوازی دەرکەوتن لە بووندا دەگۆڕێت. بۆیە هەرچەندە هەموو شتێک لە چواردەورم لە بنەڕەتدا وزەیە، بەڵام کاتێ بیرم شەپۆلەکانی ئەوانی وەرگرت و لێکیدایەوە، پلەی لەرینەوەی ئەو وزەیەی دادەبەزێنێت، بۆ ئاستێک کە وەکو ماددە دەربکەوێت لە جیاتی وزە. بەڵام لە بنەڕەتدا هەر وزەیە چونکە ڕاستە بیری من دەیکات بە ماددە، بەڵام بیری من لە خەیاڵی خۆمدا دەیکات بە ماددە نەوەکو هەر لە بنەڕەتدا بیگۆڕێت، لە بنەڕەتدا هەر وزەکەیە.\nکاتێکیش کە لەرینەوەی دابەزی و گۆڕا بە ماددە، ئەو شێوازە ماددییەی وەریدەگرێت لەگەڵ هەر سیفەتێکی ماددی، دەکەوێتە سەر شێوازی لێکدانەوەی بیرمان بۆ شەپۆلی وزەی وەرگیراو. شێوازی لێکدانەوەی بیریشمان دەکەوێتە سەر ئەو شێوازەی بیرمانی پێ پڕۆگرام کراوە، هەرکو چۆن شێوازی لێکدانەوەی داتاکان لە کۆمپیوتەرێکدا دەکەوێتە سەر ئەو پڕۆگرامانەی کە بۆ کۆمپیوتەرەکە دانراوە. ئەم پڕۆگرامانە چین؟ بریتین لەو بیر و باوەڕانەی دەربارەی ژیان بۆمان دروست بووە بە ئەزموونکردنی ژیان، بۆ نموونە ئەمە دیوارە و ڕەقە، ئەمە ئاوە و شلە، ئەمە هەوایە و گازە، ئەمە ئاگرە و گەرمە، ئەمە بەفرە و ساردە، ئەمە ئاوە و بێ تامە، ئەمە شەکرە و شیرنە، ئەمە گەڵای درەختە و ڕەنگی سەوزە، ئەمە ئاسمانە و ڕەنگی شینە، ...هتد. هەموومان بڕوامان بەمانە هەیە، بۆیە ئەمانە دەبن بە پڕۆگرامێک کە شێوازی لێکدانەوەی بیرمان دیاریدەکەن بۆ شەپۆلە وەرگیراوەکانی دەوروبەر، لەمەشەوە دەبن بە ڕاستەقینەی ژیانمان. بەڵام دەزانیت دەتوانرێت ئەم ڕاستییانە بگۆڕدرێن!...\nگۆڕینی ئەم ڕاستییانە ئاسان نییە، چونکە بیری ئێمە سەربەخۆ نییە لە بیری دەوروبەرمان. بیری من، سەربەخۆ نییە لە بیری تۆ، بیری ئەویش سەربەخۆ نییە لە بیری ئێمە، بیری هیچ کەسێک سەربەخۆ نییە لە بیری کەسێکی تر، بەڵکو بیری هەموومان وەکو یەک بیرێکی گەورەی گەردوونی ڕەفتار دەکات کە لە هەموو ئەو بیرانە پێکهاتووە کە بوونیان هەیە. دەزانیت وەکو چی وایە؟ چۆن لەڕێگای تۆڕی ئینتەرنێت هەموو کۆمپیوتەرەکان بەیەکەوە دەبەسترێن بۆ کارکردن بەیەکەوە وەکو یەک کۆمپیوتەری گەورە بێ گرینگیدان بەوەی کۆمپیوتەرەکان لە کوێن، ئاواش بیری ئێمە بەیەکەوە بەستراوە وەکو یەک بیری گەورە ڕەفتار دەکات بێ گرینگیدان بەوە هەر یەکێکمان لە کوێین لە گەردووندا.\nکۆمپیوتەرەکان لەڕێگای ئینتەرنێت بەیەکەوە دەبەسترێن، ئەی بیری ئێمە؟ دەزانیت کەوا بیری ئێمەش هەر لە وزەوە دروست دەبێت؟! بەڵام جۆرە وزەیەکە کە ژیان دەبەخشێت و توانای بیرکردنەوەی هەیە، ئەو زانستەی کەوا دەڵێت بیر لە مێشکەوە سەرچاوە دەگرێت لەناوچووە، مێشک تەنها شێوازێکی دەرخستنی بیرە لە ڕووتەختێکی فیزیاییدا. بەڵام لەگەڵ ئەوەشدا ئەم وزەی ژیانە هیچ جیاوازی نییە لەگەڵ هەموو ئەو وزەیەی تر کە بوونی هەیە چونکە هەموو شتێکی تریش کە بوونی هەیە هەر لەهەمان وزەی ژیان پێکهاتووە. وزەی ژیان لە گەردووندا لەڕێگای پێکهاتەیەکی گەردوونییەوە بەیەکەوە دەبەسترێتەوە بەناوی ئیثەر، لە ڕێگایەوە تەواوی وزە ژیانی گەردوون بەردەوام و بەردەوام لە پەیوەندی دایە لەگەڵ یەکتردا، هەروەکو چۆن ئینتەرنێت کۆمپیوتەرەکان بەیەکەوە دەبەستێتەوە و پەیوەندیان لەنێواندا دروست دەکات.\nئەم بەیەکەوە بەسترانی هەموو ئەم وزە ژیانە لە بووندا تاکییەتیەک دروست دەکات، شتێک کە وەکو یەک شتی تاک ڕەفتار دەکات، و لە هەموو ئەو وزە ژیانە پێکهاتووە کە بوونی هەیە، و سەرچاوەی هەموو ئەو جیهانە خەیاڵییەیە کە ئێمە تیایدا دەژین، بۆیە هەندێک ناوی دەبەن بە سەرچاوەکە (The Source)، یاخود هەندێکی تر ناوی دەبەن بە یەکێتییەکە (The Oneness)، یاخود ئەوەی کە فەیلەسوفی بەریتانی هاربێرت سپێنسەر ناوی دەبات بە وزەی ناکۆتای هەمیشەیی (Eternal and Infinite Energy)، یاخود ئەوەی بودیزم ناوی دەبات بە وزەی ناوەکی چی (Eternal Chi)، یاخود ئەوەی هەرمێتیک ناوی دەبات بە هەمووەکە (The All)، هەشە ناوی دەبات بە خوا. من ڕاهاتووم دەستەواژەی هەمووەکە بەکاربهێنم بۆیە بزانە کاتێ وتم هەمووەکە مەبەستم لە چییە، گرنگ تێگەیشتنە لە ناوەڕۆکی ئەوەی چییە، نەوەکو ئەو دەستەواژەی بۆی بەکاردەهێنرێت.\nدەبێت فێربیت کەوا بیری تۆ سەربەخۆ نییە، بەڵکو هەموومان خاوەن یەک بیری گەردوونین و هەریەکەمان بە پڕۆگرام و شێوازی بیرکردنەوەی خۆی ئەرکی خۆی جێبەجێ دەکات لە بیری گەورەی گەردوونیدا. وەکو چی وایە؟ وەکو خانەکانی جەستەی مرۆڤ، کە لە ئەندامۆچکە پێکهاتوون و هەر ئەندامۆچکەیەک ئیشی خۆی دەکات لە خانەکەدا، خانەکەش ئیشێک لە جەستەدا. بیری ئێمەش وەکو ئەندامۆچکەیەک وایە لە بیری گەردووندا، بیری گەردوونیش بەشێک لە بیری هەمووەکەدا.\nلەبەر ئەم بەیەکەوە بەسترانی بیرییە، کاتێ تۆ هەوڵی گۆڕانکاری لە ڕاستەقینەدا دەدەیت بە تەنها لە ڕاستەقینەی خۆتدا نایکەیت بەڵکو لە ڕاستەقینەی هەموو کەسێکی تریش دەیکەت چونکە ڕاستەقینەی هەموومان بەیەکەوە بەستراوە و هەموومان لەهەمان ڕاستەقینەدا دەژین، هەروەکو چۆن ئەندامۆچکەکانی ناو یەک خانە هەمان خانە هاوبەشی دەکەن و هەر گۆڕانکارییەک کە ڕوویدا بۆ هەموویان ڕوودەدات. بەهۆی ئەمەش، دەبێت هێزی بیری تۆ بۆ گۆڕینی ڕاستەقینە لە شێوەیەکەوە بۆ شێوەیەکی تر هێندە بەهێز بێت بتوانێت زاڵ بێت بەسەر هەموو ئەو بیرانەی تر کە گۆڕانی ئەو ڕاستەقینەیە ڕەت دەکەنەوە، واتە بۆ نموونە گەر یەکێک لە ئەندامۆچکەکانی خانە ویستی گۆڕانکارییەک لە خانەکەدا بکات دەبێت بتوانێت بەسەر هەموو ئەندامۆچکەکانی تری ئەو خانەیەدا زاڵ بێت کە ڕێگری لەم گۆڕانکارییە دەکەن.\nئەم توانا بیرییانە بوونیان هەیە، من بڕوام هەیە مرۆڤ هەبێت بە توانایەکی بیری لەم شێوەیە بەهێز بۆ گۆڕینی ڕاستەقینە، بەڵام لە دەگمەن دەگمەنترن! گەر هەشبن لەو بڕوایەدایت بێنە ناو خەڵکەوە و بانگەواز بکەن ئێمە توانامان هەیە ڕاستەقینە بگۆڕین؟! بەڕای تۆ نەزانی مرۆڤایەتی بە چ شێوەیەک وەڵامی ئەمە دەداتەوە؟! هەشن ئەوانەی بە نهێنی لە دەزگا زانیارییەکانی ئەمریکا و وڵاتە زلهێزەکانی تر ڕاهێنانیان پێدەکرێت، بەڵام ئەمانە هێشتاش نهێنین و بە گشتی ئاشکرا نەکراون.\nلێرەوە نموونەیەک لەسەر کەسێک دەهێنمەوە بەناوی د. سو ئان ئاریگۆ (Dr. Sue Ann Arrigo) کە توانای لەم شێوەیەی هەبووە بۆ گۆڕینی ڕاستەقینە، بەڵام پەروەردەی دەستی CIA بووە. هەر لە مناڵییەوە وەکو ڕیمۆت ڤیوەر (Remote Viewer) ڕاهێنانی پێکراوە بۆ بەکارهێنانی لە پڕۆژە ڕەشەکاندا. یەکێک لەو پڕۆژانە بریتی بوو لە لەناوبردنی مرۆڤایەتی بە هێرشی ئەتۆمی و پاشان دووبارە دەستپێکردنەوەی ژیان بە 210-240 خێزانی هەڵبژێردراو. کاری د. ئاریگۆش لەم پڕۆژەیەدا بریتی بووە لە لەناوبردنی تیشکدانەوەی دوای هێرشە ئەتۆمییەکە بە توانا بیرییەکانی. لە دوای دەست لەکارکێشانەوەی خۆی هەموو زانیارییەکانی ئاشكرا کرد بە کورتی بەم شێوەیە باسی پلانەکە دەکات...\nپێش جێبەجێ کردی پڕۆژەکە یەکێک لەو تاقیکردنەوانەی پیایدا تێپەڕ بوو بریتی بوو لەوەی ئایا سایکۆکنیسس (Psychokinesis) دەتوانێت چەکی ئەتۆمی هاتوو پوچەڵ بکاتەوە یاخود نا. ئەم تاقیکردنەوەیە د. ئاریگۆ خۆی پێشنیاری کردبوو لە کۆبوونەوەیەکی JCS لەماوەی کۆتایی سەرۆکایەتی ڕۆناڵد ڕەیگن وەکو سەرۆک کۆماری ئەمریکا، تیادا یەکێک لە ژەنەڕاڵەکان داوای کرد لە شێوێنێک ئەنجامی بدات کەوا ڕۆناڵد ڕەیگن خۆی بتوانێت ئامادە بێت تیایدا و بیبینێت. لەبەر ئەمەش، د. ئاریگۆ لە ئۆفیسی ڕەگن وەستابوو کاتێ تاقیکردنەوەکە جێبەجێ دەکرا.\nلە تاقیکردنەوەی یەکەمدا سێ فڕۆکە نێردران بۆ تەقەکردن لە ناوچەیەکی دیاری کراو لە نزیک ئۆکلاهۆما، موشەکەکانیش بەشێوەیەک بوون شوێنەواری فۆسفۆڕیان جێدەهێشێت تا زۆر بە ئاسانی دیار بن بە ئاسمانەوە. دواتر داوا لە د. ئاریگۆ کرا موشەکەکان پوچەڵ بکاتەوە. لەسەرەتادا وایان دەزانی موشەکەکان نەتەقێنراون چونکە هیچ شوێنەوارێکی فۆسفۆڕ نەبوو، بەڵام کاتێ فڕۆکەکان نیشتنەوە هیچ موشەکێک لە فڕۆکەکاندا نەمابوو!\nلە یەکەم تاقیکردنەوەدا نەیانن توانی بڕوا بەمە بکەن، بۆیە تاقیکردنەوەی دووەمیان ئەنجامدا بە ڕۆژی ڕووناک لە بیابان. ئەم جارەیان تەقینەوەیان لە بیابانەکە دانا، تاوەکو بزانن موشەکاکن بەڕاستی تەقێنراون، گەر تەقێنرابن شوێنەواری فۆسفۆڕەکە دەکەوێت خوارەوە و تەقینەوەکان لە بیابان چالاک دەکات. تەنانەت ئەم جارەیان، د. ئاریگۆ وای کرد کاتێ فۆسفۆڕەکە بەردەبۆوە بە هێڵێکی ڕاست بەرببێتەوە تەنها بۆ سەر تەقینەوەی یەکەم تا هەموویان بە چاوی خۆیان ببینن! هەرچەندە کە نیو کیشوەر لە شوێنی تاقیکردنەوەکە دوور بووە بەڵام یەکێک لە ژەنەڕاڵەکان هەر وتی فێڵی تیادا کردووە و باوەڕی نەدەکرد، بەڵام لەڕاستیدا ئەمە هەمووی بە هێزی بیری ئەنجام داوە.\nلە تاقیکردنەوەی دواتردا یۆرانیۆم خرایە تۆپەکانەوە بۆ تەقاندن لە ناوچەی تاقیکردنەوەی نێڤادا لە کاتێکدا کە بەهەمان شێوە لەو ناوچەیە نەبووە و نیو کیشوەر دوور بووە. ئەمجارەیان لە بنکە سەرەکییەکانی CIA بوو لە ئۆفیسی کەیسی لەو کاتەی ڕۆناڵد ڕەیگن لەسەر هێڵی تەلەفۆن بوو. قەبارەی تۆپەکان 500 پاوەند بوو بۆیە بڕی ئەو تیشکدانەوەی دروستیان دەکرد زۆر گەورە دەبوو، بە نزیکەی نیو ئەوەندەی تیشکدانەوەکەی هێرۆشیما دەبوو لە یابان. د. ئاریگۆ وتی من ڕاهاتووم دڵنیاییم هەبێت لە ئەنجامەکاندا، بۆیە منیان بۆ ئەم تاقیکردنەوانە هەڵبژارد. دوای تەقینەوە بۆمبەکانیش دەرەنجامی تاقیکردنەوەکە ئەوەبوو کەوا بڕی تیشکدانەوەکە هیچ زیادی نەکردبوو لە ناوچەکە وەکو لە پێشووتری، تەنانەت هەندێک لە زانایان ڕەخنەی ئەوەیان گرت کەوا ئاستەکانی تیشکدانەوە کەمێک نزمتربوون وەکو لە پێشووتر بۆیە لەوانەیە دەرەنجامەکان لەلایەن د. ئارۆگۆوە هەر تەنها نەهێشتنی تیشکدانەوەکە نەبوو بێت. د. ئاریگۆ وتی ئەمەم بۆیە کرد تا ڕێگە بگرم لەوەی هیچ کەسێک ئازاری پێبگات.\nتاقیکردنەوەی دواتر دوای چەند مانگێک ئەنجامدرا بۆ کەمکردنەوەی تیشکدانەوەی جۆری دیاری کراوی جیاوازی تیشکدانەوە، بەڵام تیشکدانەوەکە هەر جۆرێک بێت هەر وەکو یەکە، جیاوازیەکە تەنها لە خواستی کەسەکە دایە. ئەم تاقیکردنەوانە لەو ئەشکەوتانە ئەنجام دران کە بە تەقینەوەی ئەتۆمی دروست کرابوون. تاقیکردنەوەکان نیشانیاندا کەوا بیر دەتوانێت یەک تەن لە کانزای تیشکدەرەوە لەناو ببات دەستبەجێ! کامێرای ڕاستەوخۆیان هەبوو لە ئەشکەوتەکان. لە فرەیمێکدا یەک تەن یۆرانیۆمەکە لەوێ بوو لە ئەشکەوتەکە، لە فرەیمی دواتردا بە نزیکەیی نەمابوو، وە لە فرەیمی دوای ئەمیشیاندا هەر بە تەواوی نەمابوو!\nلە ئۆکتۆبەری 2003 بانگێشت کرا بۆ بنکەی “Mount Weather”، ئەو بنکەیەی بڕیاربوو تیایدا مرۆڤایەتی دووبارە دەستپێبکاتەوە، و هەموو شتی پێ وترا دەربارەی پلانەکەیان بۆ لەناوبردنی هەموو مرۆڤایەتی و ڕزگارکردنی 210-240 خێزانی هەڵبژێردراو. پێیان وت کەوا هەموو ڕیمۆت ڤیوەرەکانی تر دەڵێن ئەمە مەحاڵە تەنها تۆ نەبیت، لە وەڵامیشدا د. ئاریگۆ وتی ئێوە بەهەڵە تێگەیشتوون من دەڵێم هەر شتێک ڕەوشتیانە بیت مەحاڵ نییە.\nلەماوەی مانگی ئۆکتۆبەردا توێژینەوەکانی لەسەر ئەم سیناریۆیە نووسی و ناردی بۆ کۆشکی سپی. لە نۆڤەمبەری 2003 بانگێشت کرایەوە بۆ کۆشکی سپی تا بە تایبەتی ڕاپۆرتەکانی ڕوون بکاتەوە بۆ جۆرج دەبلیو بوش و باوکی، هاربێرت واڵکەر بوش، چونکە دڵگران بوون بە ناوەڕۆکی ڕاپۆرتەکە. هەروەها لە هەمان ئۆفیسدا دیک کێنی و دۆناڵد ڕەمسفۆڵد ئامادەبوون. ڕاپۆرتە 14 پەڕ درێژ بوو لەگەڵ ئەپێندێکسێک کە زیاتر بوو لە 200 پەڕ و باسی شیکاری تەواوی ڕیمۆت ڤیوینگی دەکرد، وە تەنها سێ کۆپی لە ڕاپۆرتەکە هەبوون بە مۆری “Eyes Only”.\nکاری د. ئاریگۆ وەکو ڕیمۆت ڤیوەر ئەوەیە ئەگەرەکانی داهاتوو لێکبداتەوە بۆیە دەیزانی ئەم پلانە سەرکەوتوو نابێت. وتی نەیانتوانی باوەڕ بە پێشبینییەکانم بۆ داهاتوو بهێنن بۆیە منیش هەر لەوێ نیشانم دان کەوا پێشبینییەکانم هەمووی ڕاستە. دوای نیشاندانیان ڕەمسفۆڵد باوەڕی پێهێنا، بەڵام دیک کێنی وتی نەخێر تۆ بیری ئێمەت ژەهراوی کردووە و دڵسۆز نەماویت بۆیە نایکەیت. دوای ئەوە د. ئاریگۆ وتی کەوا پێم وتن دەتوانن ڕیمۆت ڤیوەرێک بهێنن کە دەتواتنن باوەڕی پێبهێنن و لە ئۆفیسەکە ڕۆیشتمە دەرەوە، بەڵام پێش ڕۆیشتنە دەرەوە دەستگیر کرام.\nدوای سێ ڕۆژ هاربێرت واڵکەر بووش بانگێشتی کردەوە بۆ ئۆفیس و پێی وت چەندی پێدەچێت تا ڕاهێنان بە ڕیمۆت ڤیوەرێکی تر بکەیت تا شوێنت بگرێتەوە. وتی کەوا لەم دە ساڵانەی ڕابردوو ڕاهێنانم بە سەدان ڕیمۆت ڤیوەر کردووە، بەتایبەتی بۆ ئۆفیسی دەزگای زانیاری هێزی دەریایی ئەمریکا (ONI) و دەتوانن زۆر بە ئاسانی شوێنم بگرنەوە. جۆرج دەبلیو بوش پرسی هیچیان دەتوانن تیشکدانەوەی چەکی ئەتۆمی لەناو ببەن؟ د. ئاریگۆش وتی گەر دەتانەوێت بزانن تاقیان بکەنەوە.\nدوای شەش مانگ بانگێشت کرایەوە بۆ کۆشکی سپی بۆ ڕاهێنان کردن بە قوتابییەکی تایبەتی خۆی لە ONI. ئەو قوتابییە توانی ڕێژەی تیشکدانەوە نەهێڵێت بە 1/28 بەش لەوەی چاوەڕێ دەکرا. دواتر د. ئاریگۆ لە بەرامبەر جۆرج دەبلیو بوش داوای لە قوتابییەکە کرد تاقیکردنەوەکە دووبارە بکاتەوە لەکاتێکا بزانێت کە ئەمریکییەکان پلان دادەنێن بۆ بەکارهێنانی تواناکانی بۆ لەناوبردنی مرۆڤایەتی لەسەر زەوی، بەڵام بەداخەوە قوتباییەکە بورایەوە و شکستی هێنا. دواتر ONI سێ لە باشترین سایکۆکەنیسسەکانی تاقیکردەوە بۆ سیناریۆکە بەڵام هەموویان شکستیان هێنا. هۆکاری ئەم هەموو شکستە پەیوەندی بە لایەنی ڕۆحییەوە هەیە، لایەنی ڕۆحییان ڕێگە بە قبوڵکردنی ئەمە نادات بۆیە شکست دەهێنن، ئەمریکا و بەڕێوەبەرەکانیشی لەمە تێناگەن بۆیە ویژدانیان زۆر بە ئاسانی ڕیگە بە لەناوبردنی مرۆڤایەتی دەدات.\nئەمە تەنها بەشێک بوو لە چیرۆکی د. ئاریگۆ، نازانم باوەڕی پێدەکەیت یان نا، بەڵام ئەمە هەمووی بە زانستی قبوڵکراوە. هەرچەندە زۆربەی هەرە زۆری چیرۆکەکەم لاداوە بەڵام هێشتاش هەر لە چیرۆکێکی درۆینە ناچێت. ئامانجی من لە باسکردنی ئەم چیرۆکە تەنها نیشاندانی کارە نا مرۆڤی و نا ڕەوشتییەکانی ئەمریکا نەبوو بەرامبەر سروشت، بەڵکو لەبەر ئەوەبوو کە چیرۆکەکەی د. ئاریگۆ بەتەواوی هەموو شتێک پشت ڕاست دەکاتەوە لەسەر ئەوەی من دەیڵێم دەربارەی گۆڕینی ڕاستەقینە.\nکاتێ گۆڕانکارییەک لە ڕاستەقینەدا ڕوودەدات، هەموو بیرێکی تری چاودێر بۆ ئەم گۆڕانکارییە لەوانەیە نەتوانێت قبوڵی بکات چونکە ئەو پڕۆگرامانەی لە بیری ئەودا هەبووە ناتوانێت ئەم شەپۆلە تازەی ڕاستەقینە تازە لێکبداتەوە، هەروەکو چۆن ژەنەڕاڵەکان بڕوایان بە د. ئاریگۆ نەهێنا لەکاتێکدا لەبەر چاوی خۆیان ڕوویدەدا. یاخود بۆ نموونە گەر بێتوو من بتوانم پڕۆگرامی دیوار و ڕەقی دیوار بگۆڕم بۆ نەبوونی دیوار و نەبوونی سیفەتی ڕەقی، ئەو کاتە هەر بیرێکی تر کە چاودێری ئەم گۆڕانە لە ڕاستەقینەدا دەکات لەوانەیە بەشێوەیەک تووشی شۆک بێت ڕاستەوخۆ بیری لەکار بکەوێت! بۆچی؟ چونکە ئەو دیاردەیەی بینی و ڕوویدا لەگەڵ ئەو پڕۆگرامانە نەدەگونجا کە لە بیری ئەودا هەبوو، بۆیە هەرچەندە بیری هەوڵی لێکدانەوەی ئەو شەپۆلەی دەدا نەیدەتوانی وەڵامێک بۆ ئەمە دابنێت و پێی قبوڵ نەدەکرا.\nئەمە ڕێک هەمووی وەکو سحر و جادوو وایە، بەڵام سیحر و جادوو تەنها زانستێکە کە هێشتا ئێمە تێی ناگەین و هیچی تر، تەنها فێڵکردن لە بیری چاودێر. فێڵ لە بیری چاودێر بکە و وابکە بەشێوەیەک ڕاستەقینە ببینێت کە لەپێشووتری نەیبینیوە و نەبووە ئیتر ئەو کاتە بیری قبوڵی ئەو گۆڕانکارییە لە ڕاستەقینە ناکات و دەڵیت ئەمە جادووە! جادوو تەنها هونەرێکی بیرییە بۆ گۆڕینی ڕاستەقینە وەکو د. ئاریگۆ. تەنانەت ئەم هونەرە جادوویەی بیر بۆ شارستانییەتە کۆنەکانی مێژوو زانراو بووە و ناسراوە زانستی ئالکێمی (Alchemy). کیمیای ئەمڕۆ لە ئالکێمییەوە سەریهەڵدا، بەڵام جیاوازی ئەوەیە کیمیای ئەمڕۆ گۆڕین بە هێزی ماددی دەکات لە شێوەیەکەوە بۆ شێوەیەکی تر، لەکاتێکدا کیمیای کۆن، یاخود ئالکێمی، گۆڕینی بە هێزی بیری دەکات لە شێوەیەکەوە بۆ شێوەیەکی تر. گەر ڕاستەقینە خەیاڵی بێت و بە بیر دروست بووبێت ئیتر بۆچی هەر بیریش ناتوانێت بیگۆڕێت؟! کەوایە هەمووی ئەوەی لەسەرمانە بۆ گۆڕینی تەنها فێربوونی بەکارهێنانی توانا ڕاستەقینەکانی بیرمانە و تەواو.\nئەمە سروشتی ڕاستەقینەیە، جیهانێکی خەیاڵاوی بیری، ڕێک وەکو یاریەکی کۆمپیوتەر، خەیاڵێک وەکو سیمیولەیشنێکی کۆمپیوتەری، تەنها دەستکاری پڕۆگرامەکانی سیمیولەشنەکە بکە بە بیرت و بیان گۆڕە ئیتر تۆ هەموو ڕاستەقینەی سیمیولەیشنەکەت گۆڕیوە، ڕێک دەبیت بە هاککەری جیهانی ڕاستەقینەی خەیاڵاوی، یاخود ئەوەی خەڵک ناوی دەبات بە جادووگەر، یا ئەوەی من ناوی دەبەم بە ئالکێمیست.


کەلێنی نێوانمان تا دێت فراوانتر دەبێت – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nکەلێنی نێوانمان تا دێت فراوانتر دەبێت\nazadebram\tكوردی - Kurdi، هه‌واڵ و ڕاپۆرت\t 20 مارس 2022 1 Minute\nلە کاتێكدا کە ژمارەی هەژاران، بەرزبوونەوەی نرخی پیداویستییەکان، کەمکردنەوەی کرێی سەر کار و موچە ، هەڵکشانی کرێی خانوو و بەرزبوونەوەی سلفەی عەقار، زیادبوونی نرخی بەنزین و گاز و کارەبا ، عیلەتەکان و نەخۆشەکان، هەڵکشانی ژمارەی لیستی نەخۆشەکان بۆ چارەسەرکردنیان …. هەر هەموو ئەمانە لە بەرزبوونەوەدان ، هاوکاتیش ژمارەی دەوڵەمەندەکانمان ، ملیاردەرەکانمان لە بریتانی لە زیادبووندان . بێ گومان ئەمە جێگای سەر سوڕمان نییە. زۆر لۆژکانەیە لە هەر شوێنێکی ئەم دونیایە تایەکی ئەم تەرازووە لارەسەنگ بێت، دەزانیت کە تایەکی بەرزەو تایەکی نزمە و بە چاو دیارە هەر وەکە هۆکارەکەشی دیارە. بە مانایەکی دیکە لە هەر شوێنێك بیستت ژمارەی دانییشتوانە هەژارەکەی لە بەرزبوونەوەدایە ، ئەوە بۆی مەگەڕێ و دەزانیت کە ژمارەی دەوڵەمەندەکانی لە هەڵکشاندایە ، لە هەر وڵاتێکیشدا پێیان وتیت کە ژمارەی دەوڵەمەندکانی لە زیادبووندا ، ئەوە ئیتر دەزانیت هەر دەبێت ئاواش بێت کە ژمارەی هەژارانی دانیشتوانەکانیشی لە زۆر بووندایە .\nبە گوێرەی ڕاپۆرتی لیستی دەوڵەمەندەکانی بریتانیا لە سەندی تایم-دا ژمارەی ملیاردەرەکان لە 171 ملیاردەرەوە لە ساڵی 2020 دا هەڵکشا بۆ 177 لە ساڵی 2021 بە دەوڵەمەندبوونی زیاتری 6 دەوڵەمەندی دیکە لەو ساڵەدا.\nئەو دوو کەسەی کە لە وێنەکەدان دووبران بە تەمەنی 86 ساڵی و 82 ساڵی کە هیندین، پارساڵ بوونە دەوڵەمەندترین کەسی بریتانیا کە سامانیان گەیشتە 28.5 ملیار پاوەندی ئەستەرلینی .\nئەم 177 ملیاردەرەی بریتانیا سامانی ناوکۆیی یا هاوبەشی هەموویان 653 ملیار پاوەندە. ئەم بڕە پارەیەش بە بڕی 59 ملیار پاوەند واتە بە ڕێژەی لە سەدا 9.4 لە ساڵی 2020 وە سەرکەوتووە.\nئیتر گرفتەکە ڕوونە هیچ مەتەڵێکی تێدا نیە. کورد دەڵێ: گوێز بە ژمارە، مایەکەی دیارە.\nبڵاوكراوه‌ته‌وه 20 مارس 2022\nPrevious Post پۆلیس لە هێڕشێکیانا شکستێکی گەورەیان هێنا\nNext Post هەرگیز متمانە بە قسەی سیاسییەکان و بزنسمانەکان مەکە


ئامانج و تەوەرەکان | MERI\nئامانجەكانی دیداری مێری ٢٠١٩\nڕەخساندنی کەشێکی بنیاتنەر بۆ دیالۆگ و ئاشتەوایی گەڵاڵەکردنی بيروبۆچوونەکان لە نێوان سياسەت دارێژەران و بڕاربەدەستان و ئەکاديمستان.\nوەدەستهێنانی وەڵامی دروست و بوونياتنەر بۆ چەندین مژاری گرنگ و تيشك خستنە سەر بەدیهێنانی سەقامگیری لە ڕۆژهەڵاتی ناوەڕاستدا.\nدەستنیشانکردنی بەرەنگاریەکان (تەحەدیاتەکان)ی ئێستا و جەختکردن لەسەر سەقامگیری لە ڕۆژهەڵاتی ناوەڕاست و پێشکەشکردنی پێشنیازی پۆڵەسی بۆ بڕیار بەدەستان.\nدەستنیشانکردنی ئەو بوارانەی کە وا پێویست دەکات توێژینەوەی زیاتری لەسەر بکرێت بۆ ئەوەی یارمەتیدەر بێت لە تێگەیشتنی زیاتر بۆ ڕووبەڕووبوونەوەی بەرەنگاریەکان.\nتەوەرەکانی دیداری مێری\nعێراق بۆ هەموان بێت\nدوای دوو ساڵ لە ڕوخانی خەلافەتی داعش، كەچی شانۆی سیاسی عێراقی تاکو ئێستا لە ژێر هەژموونی دینامیکیەتی ئاڵۆز و گۆڕانکاری خێرادایە. لێکترازان و ونبوونی شیرازەی کۆمەڵایەتی بە تەواوی ڕەنگی دایەوە لە خۆپیشاندانەکانی ئەم دواییانە بۆ بەدیهێنانی خزمەتگوزاری زیاتر لە سەرانسەری عێراق، وە لە گفتوگۆ بەردەوامەکانی نێوان بەغدا و هەولێر لەسەر بودجە و نەوت. هەڵومەرجی دینامیکیەتی ناوخۆ زیاتر ئاڵۆزبووە بەهۆی ململانێی هەژموون لەنێوان هێزە ناوچەیی و نێودەوڵەتیەکان. لە ئەنجامی ئەو هۆکارە جیاوازانە، لە دوای تێپەڕبوونی ساڵێک لەسەر پێکهێنانی حکومەتی تازە، باشتر وایە بپرسین: ئایا دەوڵەتی عێراق بەرەو کوێ دەڕوات؟ لەو پانێڵە، کۆمەڵێک لە داڕێژەرانی پۆڵەسی و بڕیاربەدەستان، بەشداردەبن لە دەربڕینی پێشبینیەکانیان و پەیامەکانیان پەیوەست بە چۆنیەتی خزمەتکردنی نیشتیمان و هاوڵاتی، کە چۆن وا بکرێت عێراق بۆ هەموان وەك یەك بەكاربێ.\nپێشبینیكردن لە رێچكەكانی بەردەم رۆژهەڵاتی ناوەڕاست\nمێژووی رۆژهەڵاتی ناوەڕاست ماوەیەکی زۆرە لە ناو کێشە و ململانێ و گۆڕانکاری دایە، لە هەمان کاتدا ئەو ناوچەیە نامۆ نیە بە کۆمەڵێک ململانێی تێکهەڵکێش و ئالۆز. گۆڕانکاریەکان و دینامیکیەتە تازەکان هەڵومەرجەکەی زیاتر ئاڵۆزکردوە. ئێستاش ناوچەکە قابیلی کارتێكردنە و كاریگەری ململانێی هێزە زلهێزەکانی بەسەرەوەیە. سروشتی جیۆپۆلەتیکی ڕۆژهەڵاتی ناوەڕاست، کە پڕە لە هێزی ناوچەیی و نێودەوڵەتی ناکۆک لەگەڵ یەک، وە پڕە لە دەوڵەتی لەرزۆك و شکستخواردووی عەسکەرتاری و دەربەدەری و ئاوارەیی دانیشتوانەکانیان. ئیتر کاتی ئەوە هاتووە سیستەمێکی نوێ بێتە کایەوە، کە ببێتە هۆی زیاتر سەقامگیری و دواڕۆژێکی باشتر بۆ ناوچەکە و دەوڵەتی عێراقیش لەو نێوەندەدا دەست بە بووژاندنەوە و بنیاتنان بکات. ئایا ناوچەکە چاوەڕوانی چیمان لێدەکات و بەرەو کوێ دەڕوات؟ لەو پانێڵەدا بەشداربووان باسی ئەوە دەکەن کە چۆن دەتوانین کاریگەری لەسەر گۆڕانکاریەکان دابنێین بۆ ئەوەی ژینگەیەکی لەبار بۆ ئاشتی بەردەوام فەراهەم بکەین.\nلادانی بەربەستەكانی بەردەم گەڕانەوەی ئاوارەكان لە نەینەوا\nئیمساڵ، ئینستیتیوتی مێری توێژینەوەیەکی ئەنجام دا لەگەڵ ( ئینستیتیوتی وڵاتە یەکگرتووەکان بۆ ئاشتی) سەبارەت بەو بەربەستانەی کە ڕێگرن لە گەڕانەوەی ئاوارەکان بۆ زێدی خۆیان. ئاوارەکانی ناوخۆی پارێزگای نەینەوا دەرگیری کۆمەڵێك بەربەستن، هەندێکیان ناتوانرێت لێک جیابکرێنەوە و لە سیاقی گرنگی پێدانی کۆمەڵگای نێودەوڵەتیدا لەبەرچاوی نین چونكە لە ئەنجامی ئەو مێژووە پڕ لەتوند و تیژە و دەربەردەریە بەدیهاتوون. لە کاتێکدا کە 4.3 مليۆن ئاوارەی ناوخۆ گەڕاونەتەوە، بەڵام تاکو ئێستا 1.5 مليۆن کەس ئاوارەن. ئەو ڕێکارانەی ئەم دواییەی کە حکومەتی ناوەندی کردی، لەوانە بە دواداچوونی ئەمنی، داخستنی کەمپەکان لە نەینەوا، وایکرد کە شەپۆڵێکی نوێ لە ئاوارەی ناوخۆ تووشی بێلانەیی ببنەوە. ئەو جۆرە ڕێکارانە وا دەکات کە گەڕانەوەی خەڵک بۆ شوێنی خۆیان تووشی سزای قورس ببنەوە. بە تایبەتی بە لەبەرچاوگرتنی گۆڕانکاریە تازەکانی جیۆپۆلەتیکی سوریای دراوسێ. لەو پانێڵە بەشداربووان گفتووگۆ لەسەر پێداویستیەکانی گەڕانەوەی ئاوارەکانی ناوخۆ دەکەن، و چۆن دینامیکیەتی ناوخۆ و نیشتیمانی و جیۆپۆلەتیک کاریگەری لەسەر ئەوە ئامانجە دەبێت؟\nبەرەوپێشەوە بردنی هەرێمی كوردستان لە نێو هاوكێشە ئیقلیمی و جیهانیەكاندا\nدینامیکیەتی هێزە نێودەوڵەتی و ناوچەییەکان کە لە ناوخۆی عێراق کاریان پێدەکرێ زۆر ئاڵۆزو تێکهەڵکێشە و بەردەوام لە گۆڕاندایە. ئەو دینامیکیەتە کاریگەری نەرێنی لەسەر دامەزراوەکانی دەوڵەت و سیستەمی کۆمەڵایەتی ناوخۆی عێراق هەیە، و کارئاسانی کردووە بۆ ئەوەی ببێتە ژینگەیەکی لەبار بۆ بڵاوبوونەوەی هێزە ناوخۆییە ناکۆکەکان. لەبەر ئەوەی دەوڵەتی عێراق تادێت زیاتر بەرەو شکست دەڕوات، مەشهەدی ناوخۆ لەتوپەت بووە لەژێر کاریگەری بەردەوامی لایەنە کاریگەرەکانی حکومی و ناحکومی، کە زۆربەیان پەیوەستن بە دەوڵەتانی تر و دەتوانێت سەرکردایەتی گۆڕانکاریەکان بکات بە شێوەیەکی سەربەخۆ. ئەو شێوازە لە فرەیی حوکمڕانی وایکردووە کە زۆر قورس بێت بۆ سەرکردە ناوخۆییەکان بتوانن یارمەتی کۆمەڵگای عێراقی بدەن بۆ چارەسەری کێشەو نەهامەتیەکان. لە بەشداربووانی ئەو پانێلە کە خۆیان سەرکردەی ڕاستەوخۆن، گوێبیستی ئەو بەرەنگاریانە دەبین، و دەربڕینی راوبۆچوونی خۆیان لەسەر ئەو دینامیکیەتە و پلانیان بۆ گواستنەوەی دینامیکیەتەکان.\nخانمان لە پۆستی سەركردەییدا: دەرفەت بۆ پاڵپشتی رۆڵی ئافرەت\nباشترین نیشاندەر بۆ بەرقەراکردنی ئاسایش و سەقامگیری گشتگیری هەر نەتەوەیەک بریتی نیە تەنها لە کۆی داهاتی نیشتیمانی و سیستەمە دیموکراتیەکەی، بەڵکو یەکسانی نێر و مێیە. لە بەرئەوە، بەشداری پێکردنی ژنان بە شێوەیەکی ڕاست و دروست لە دامودەزگاکانی حکومەت و ڕێکخراوەکانی گۆمەڵگەی مەدەنی هۆکارێکی یەکلاییکەرەوەیە لە سەرکەوتنی پرۆسەی دەوڵەتسازی. بۆ بەدیهێنانی ئەمە هێشتا ئەرک و کاری زۆر ماوە ئەنجام بدرێت. بەشداربووانی ئەو پانێڵە باس لە ئەزموونی ئەو ژنانە دەکەن کە سەردەمیانە بەشداری لە حکومەت و ڕێکخراوەکان و کۆمەڵگەی مەدەنی دەکەن لە ناوخۆی هەرێـم و عێراق. وە ئەو خانمانەی کە رۆڵی سەرکردایەتی و پۆستیان هەیە باسی ئەو دەرفەتانە دەکەن لە چوارچێوەی پسپۆڕیەکەی خۆیان بۆ گۆڕینی ئەو چوارچێوانە و داڕشتنی سیاساتی دروست و سەردەمیانە بۆ پەرەپێدانی تواناکانی ژنان و بەدیهێنانی یەکسانی.\nهاوكاری نێودەوڵەتی بۆ دەوڵەتسازی لە عێراق\nلە ساڵی ٢٠٠٥ دەوڵەتی عێراق دەستورێکی دیموکراسی لەخۆگرت، بەڵام لەگەڵ ئەوەش ئەو دیموکراتیە ساوایەی کە لە قۆناخی سەرەتایی دایە، ڕووبەڕووی چەندین بەرەنگاری بووەتەوە بۆ دەوڵەتسازیی. شەڕو تەنگو چەلەمە یەک لەدوای یەکەکان کۆسپیان خستە بەردەم پرۆسەی چەسپاندنی دیموکراتیەت، و بوونە هۆی لاوازبوونی دەوڵەت. لە کاتی سەرهەڵدانی گروپە توندڕەکان کە پەیوەستن بە هێزی دەوڵەتانەوە، سوودیان لەو لاوازی و بێسەروبەریە وەرگرت، کێشە ناوخۆییەکان بوون بە کێشەی نێودەوڵەتی. لە ئەنجامی ئەو پالپشتە نێودەوڵەتیە عێراق توانی تا ڕاددەیەکی زۆر خۆڕاگر بێت بەرامبەر بە داعش. لە کاتی ئێستادا، سەرەڕای هەموو تەحەدییاتەکانی ناوخۆیی و ناوچەیی، یەکێتی ئەوروپا و نەتەوەیکگرتووەکان و دەوڵەتانی تری وەبەرهێنەر خەریکی بنیاتنانی پایەکانی دیموکراتین لە عێراق، لە بوارەکانی: بەهێزکردنی توانا دامەزراوەییەکانی دەوڵەت، پشتگیریکردنی پرۆسەی سەروەرکردنی یاسا، هاندانی بە پیشەیی کردنی دەزگا ئەمنیەکان. بەڵام لەگەڵ ئەمانەشدا، هێشتا پێویستیەکی زۆر ماوە بۆ بنیاتنان و بووژانەوەو ئاشتەوایی، کە ئەمانە بەربەستی گەورەن لەبەردەم گەشەی پرۆسەی دیموکراتی. لەم پانێڵە بە هاوبەشی لەگەڵ دۆست وهاوبەشە نێودەوڵەتیەکانمان هەوڵ دەدەین پێشبینیەکانیان بۆ داهاتوو، و ڕۆڵی بەردەوامی خۆیان بۆ بەرەوپێش بردنی عێراق بخەنەڕوو.\nپەیوەندی نێوان بەغدا و هەولێر: چارەسەری كێشە ریشەییەكانی ناكۆكی\nلە ماوەی ئەو پانزە ساڵەی ڕابووردوو، بەشە بوودجەی هەرێمی کوردستان لە بودجەی گشتی و داهاتی نەوت لە عێراقی فیدراڵ خاڵی هەرە گرنگی ناکۆکی کێشەکان بووە لە نێوان هەولێر و بەغدا. هەموو ساڵێك، کە دەست دەکرێت بە داڕشتنی یاسای بودجە و دەنگدان لەسەری، قەیرانیێکی نوێ لە پەیوەندیەکان دروست دەبێت. ئێستا کاتی گفتووگۆیە لەسەر یاسای بوودجە بۆ ساڵی داهاتوو. پێویست دەکات لەسەر هەردوو لایەن چارەسەرێکی گونجاو درێژخایەن بۆ ئەو بابەتە بە گوێرەی دەستوور دابڕێژن، و جێگای رەزامەندی هەموولایەک بێت و یاسایەکی بنەرەتی بۆ چارەسەرێکی هەمیشەیی بۆ دەربکەن، کە هەتاکو ئێستا بەو دەرئەنجامە نەگەیشتوون. ئیتر کاتی ئەوە هاتووە کە هەولێرو بەغدا بە شیوەیەکی شەفاف چارەسەی ئەو بەربەستە بکەن و هەنگاوبنێن بەرەو باشترکردنی پەیوەندیەکان. لەو دانیشتنەدا پرسیار ئەوەیە: ئایا دەکرێ ئەو کێشانەی کە پەیوەندیدارن بە و بابەتە ڕیشەکێش بکەین و بە نیەتێکی پاک دەست پێبکەین؟ ئایا دەکرێت بنیاتی متمانەیەک دابڕێژین لەو پرۆسە گرنگە؟ چاوەڕوانین وەڵامەکانمان لە بڕیاردەران و سیاسات داڕێژەران کە بەشدارن لەو پانێڵە وەربگرینەوە.\nكابینەی نۆیەمی حكومەتی هەرێم لهەرێم و ستراتیژی چوارساڵی ئایندە\nکابینەی نۆیەمی حکومەتی هەرێمی کوردستان لە مانگی حوزەیرانی ٢٠١٩ دەست بەکاربوو، هەر لە سەرەتاوە، سەرۆکی ئەنجومەنی وەزیرانی نوێ ماینفەستۆی حكومەتەكەی راگەیاند کە بریتی بوو لە ٥٢ بڕگەی چاکسازی قورس، و بۆ ئەوەبوو كە وا دیزاین کرابوو بۆ ئەوەی ستراتیژەكانی بخاتە بواری جێبەجێكردنەوە لە بوارەکانی: چاکسازی لە خزمەتگوزاری، سەروەرکردنی یاسا، بە دامەزراوەییکردنی دامودەزگاکانی حکومەت، و چارەسەرکردنی کێشە هەڵپەسێردراو و درێژخانەکانی کە عێراق دەرگیریەتی. بۆ ئەو مەبەستە سەرۆكی حكومەت سەرجەم وەزیرەکانی ڕاسپارد کە ئامادەکاری بۆ داڕشتنی پلانی چوارساڵەی وەزارەتەکەیان بکەن لە چوارچێوەی ئەو مانیفەستۆیە و ٥٢ خاڵەكە. لەو پانێلە، گوێ لە چەند وەزیرێکی کابینەی ئیستا دەگرین کە وەزارەتەکانیان زیاتر خزمەتگوزارین، بۆ ئەوەی بیروبۆچوون و ستراتیجیەت و پلانی خۆیانمان بۆ باس بکەن لەو ماوەیەی کە لە پۆستەکانیان دان، و ئەوەی کە تا ئێستا جێبەجێیان کردووە.


زانکۆی ڕاپەڕین - زانكۆی ڕاپەڕین ڕۆژی هەڵكردنی ئاڵای كوردستانی بەرز ڕاگرت\nزانكۆی ڕاپەڕین ڕۆژی هەڵكردنی ئاڵای كوردستانی بەرز ڕاگرت\nبڵاوکراوەتەوە لە 17 کانونی یەکەم 2019 . سەردانەكان: 482\nئەمڕۆ سێ شەممە ١٧ – ١٢ - ٢٠١٩، بەئامادەبونی ئەندامانی ئەنجومەنی زانکۆ و مامۆستایان و فەرمانبەران و خوێندکاران و ژمارەیەك بەڕێوەبەری فەرمانگە حكومیەكانی ناوچەكە، لە بینای کۆلێژی زانستە مرۆڤایەتیەکانی زانکۆی ڕاپەڕين بە هەڵكردنی ئاڵای پیرۆزی كوردستان ئەو ڕۆژە نەتەوەییە بەرز ڕاگیراو دواتریش لەهۆڵی چالاكییەكان ژمارەیەك چالاكی بەڕێوەچوون.\nرێورەسمی هەڵكردنی ئاڵای كوردستان لەكۆلێژی زانستە مرۆڤایەتییەكان لەلایەن بەڕێوەبەرایەتی چالاكی وەرزش و رۆشنبیری ریكخرابوو، كە تێیدا سەرەتا، بەڕێز (پ.ی.د. دارا تۆفیق كاكەئەمین) یاریدەدەری سەرۆكی زانكۆ بۆ كاروباری خوێندكاران وتەی سەرۆکایەتی زانکۆی ڕاپەڕینی بەبۆنەی ڕۆژی ئاڵاوە پێشکەش کرد، لە وتەکەیدا کورتەیەکی مێژوویی لە بارەی دیاریکردنی ڕۆژی ئاڵای کوردستان و مێژوی هەڵکردنی ئاڵای کوردستان باسکرد. هەروەک بونی ئاڵای بۆ ڕەمز و ناساندنی هەر نەتەوە بە گرنگ ناوبرد.\nدواتریش چالاكییەكی شانۆیی لەلایەن ژمارەیەك خوێندكاراوە نمایشكراو سیمینارێكیش دەربارەی مێژووی ئاڵای كوردستان لەلایەن (م. رێبوار خالید) مامۆستا لەبەشی مێژووی كۆلێژی زانستە مرۆڤایەتییەكان پێشكەشی ئامادەبوان كرا.\nهەروەك دواتریش لەلایەن بەڕێوەبەرایەتی راگەیاندن و نوێنەرایەتی كۆمەڵەی خوێندكارانی كوردستان لەزانكۆی راپەڕین چەند چالاكییەك لەهۆڵی چالاكییەكانی زانكۆی راپەڕین بەئامادەبوونی سەدان خوێندكار پێشكەشكران.\nلەسەرەتادا وتاری سەرۆكایەتی زانكۆی راپەڕین لەلایەن بەڕێز د. بەهزاد وسو حمد بەڕێوەبەری گشتی سەنتەری توێژینەوە پێشكەشكراو بەگرنگییەوە باسی لەیادكردنەوەی رۆژی ئاڵای كوردستان و بۆنە نەتەوایەتییەكان كرد.\nدواتریش وتاری نوێنەرایەتی خوێندكارانی زانكۆی راپەڕین لەلایەن بەڕێز (ژیار حسێن ) پێشكەشكراو هەروەك وتاری لقی راپەڕینی كۆمەڵەی خوێندكارانیش لەلایەن بەڕێز (كێوان رشید) پێشكەشكرا.\nدواتریش شانۆییەك نمایشكراو فیلمێكی دۆكیومێنتاریش دەبارەی ئاڵای كوردستان نمایشكرا و پێشانگایەكی فۆتۆگرافیش بۆ ژمارەیەك لە فۆتۆگرافەرانی رانیە كرایەوە كە بەڕێوەبەرایەتی وەرزش و لاوانی رانیە سپۆنسەری پێشانگاكەی كردبوو.\nزانکۆی ڕاپەڕین ساڵانە هاوشێوەی سەرجەم دامو دەزگا حکومییەکانی هەرێمی کوردستان ئەم ڕۆژە بەرز ڕادەگرێت و بەو بۆنەیەوە چەندین چالاکی زانستی و کەلتووری و ئەنجامدەدات، ئەمساڵیش بەڕێوەبەرایەتی چالاکی وەرزشی و ڕۆشنبیری لە زانکۆی ڕاپەڕین چالاکییەکی لەم ڕۆژە نەتەوەییەدا ڕێکخست.


پۆلیسی نەرویج ئێسک و پروسکی پیاوێکی تەمەن 60 ساڵی دۆزییەوە کە نۆ ساڵ لەمەوبەر لەماڵەکەی خۆیدا لەشاری ئۆسلوی پایتەختی ئەو وڵاتە گیانی لەدەستداوە.\nبەگوێرەی هەواڵێکی میدیاکانی وڵاتی نەرویج ( 9ی نیسانی 2021) دوای نۆ ساڵ لە مردنی، پۆلیسی نەرویج لە مانگی کانوونی یەکەمی ساڵی ڕابردوودا پاشماوەی تەرمی پیاوێکی تەمەن 60 ساڵی لە ماڵەکەی خۆیدا دۆزیوەتەوە.\nئاماژە بەوەکراوە، "دراوسێکانی پیاوەکە بەپۆلیسیان وتووە، ئەو پیاوە ماوەیەکی زۆرە دیارنەماوە و ئەوان پێیانوابووە کە گەشتی کردبێت بۆ شوێنێکی تر، پیاوەکە منداڵیشی هەیە، بەڵام لەو ماوەیدا کەسیان سەردانیان نەکردووە".\nبەگوێرەی میدیاکانی نەرویج، " تەرمی پیاوەکە دوای ئەو ماوە زۆرە بە ڕێکەوت ئاشکرا بووە، ئەوەش کاتێک پاسەوانی باڵەخانەکە داوای لەپۆلیس کردووە دەرگای شوقەی ئەو پیاوەی بۆ بکەنەوە بۆ ئەوەی بتوانێت هەندێ کاری چاککردنەوە ئەنجامدەدات".\nئەوەش هاتووە، "دوای دۆزینەوەی تەرمەکە، پۆلیسی دەستی کردووە بە لێکۆڵێنەوە و بۆی دەرکەوتووە ئەو پیاوە لە مانگی نیسانی 2011 دا مردووە ئەوەش بە پشت بەستن بە بوتلی ئەو شیرەی کە لە چێیشتخانەکەدا بووە و نامەیەک کە لە شوقەکەیدا دۆزراوەتەوە".\nئەوەش خراوەتەڕوو، "دوای ئەنجامدانی توێکاری بۆ تەرمەکە دەرکەوتووە مردنی پیاوە تەمەن 60 ساڵانەکە بە هۆکاری سروشتی بووە و تاوان نەبووە."\nباس لەوەشکراوە،"موچەی خانەنشینی ئەو پیاوە لە ساڵی 2018 دا ڕاگیراوە، کە وەزارەتی کار و خۆشگوزەرانی نەرویجی نەیتوانی پەیوەندی پێوە بکات، بەڵام بەردەوام بوو لە پێدانی پسولەکانی لە هەژماری بانکیی خۆی بە شێوەیەکی ئۆتۆماتیکی".\nلین مێتاڵدی، ئەفسەری پۆلیسی ئۆسلۆ بەمیدیاکانی وڵاتەکەی وتووە، خۆی و پۆلیسەکان سەریان سوڕماوە کە چۆن کەسێک ماوەیەکی زۆرە مردووە بێ ئەوەی کەس بیدۆزنەوە.


ئۆتۆمبێلی شێوە سپۆرت و پتەو بەردەست دەبێ بۆ کڕیارەکان لە هەرێمی کوردستان و ڕۆژهەڵاتی ناوەڕاست و ئەفریقا. لە مانگی شوبات سۆنێت سەرەتا وەکو چەمکێک دەرکەوت لە ئەوتۆ ئکسپۆ لە دەلهی.\nگەشەی کرد بۆ ئەوەی پێوەری تازە دابنێ لە دیزاین و تەکنەلۆژی و جوڵە و سەلامەتی\nسۆنێتی بەهێز و شارەستانی گەشت بۆ دەستنیشان کردنی بازاڕەکان لە کوردستان رۆژهەڵاتی ناوەڕاست و ئەفریقا. بە شێوەیەک دیزاین کراوە کە بوێر بێت و لەبیرنەکرێ تایبەتمەندیەکانی سۆنێتی شێوە سپۆرت تایبەتە بە کۆمەڵەی خۆی و لەو مۆدێلە تازەی کیا کۆدەبێتەوە. کڕیارەکان ئێستا دەتوانن سەردانی مامەڵەکارەکانی کیا بکەن بەشێوەیەکی ئۆنلاین یاخود سەردانی پێشانگاکانیان بکەن بۆ زانینی زیاتر لەسەر مۆدێلەکان و ناو تۆمار بکەن بۆ تاقیکردنەوەکی شۆفێری بەو مۆدێلە تازەی کیا.\nلەگەڵ چەند بژاردەیەک لە هێزی جوڵە پێکەر، تایبەتمەندیەکانی سۆنێتی نوێی سەرنج ڕاکێش لە شێوازێکی تازەگەر لە بەشی دەرەوەی کە وا لە سۆنێت دەکات ببێ لە یەکێک لە ئۆتۆمبێلەکانی خێزانی کیا کە براوەی خەڵاتە جیهانیەکانن. بە جوڵەیەکی سەرنجڕاکێش و باوەڕبەخۆبون و هەیکەلێکی پتەو نوێنەرایەتی واژۆی کیا دەکات بە شێوە سەرنجڕاکێش و دڵڕفێنەکەی و بە تایبەتمەندی ڕوناکەرەوەکەی کە لە ڕۆژ دیمەنێکی جوان دەبەخشێ.\nکیا مۆتۆرز لە پێش هەموو شتێکەوە ڕەچاوی سەلامەتی بەکارهێنەرەکانی کردوە هەر بۆیە دوو لەسەر سێی لاشەی کیا بە پلێتێکی زۆر بەهێز وخۆڕاگر دروست کراوە کە شێوە و کێشێکی گونجاوی بە ئۆتۆمبێلەکە بەخشیوە. کیا دڵنیاتان دەکاتەوە لەگەڵ هەموو شۆفێری کردنێک بە سۆنێت سەلامەتیەکی تەواو بەردەستە بە هۆی بونی چەند تایبەتمەندیەکی باش لە سیستەمی سەلامەتی کیا. سیستەمی سەلامەتی سۆنێت پێکدێت لە شەش پەڕەشوتی سەلامەتی و ئەی بی ئێسێکی بەهێز لەگەڵ بانصێکی پتەو، سیستەمی EBD و ESC کە وادەکا هێزێکی یەکسان بخرێتە سەر هەر چوار تایەکە لە کاتی ئیستۆپ کرن لە خێرایەکی زۆر، سیستەمی HAC کە یارمەتی شۆفێر دەدا بۆ دەستکردن بە جۆڵە بە شێوەیەکی ئاسان لە ڕێگا هەوراز و سەختەکان، هەستیارێکی بەهێزی پارک کردن لە بەشی دواوە و پێشەوەی ئۆتۆمبێلەکە، سیستەمی چاودێری پەستانی تایەکان، سیستەمی ISOFIX کە تایبەتە بە سەلامەتی جێگای دانیشتنی منداڵان.\n141 جار خوێندراوه‌ته‌وه\n3/2/2021 5:55:10 PM\nچه‌ند خوله‌ك ماسك به‌ده‌مووچاوته‌وه ده‌هێڵیته‌وه...\nكاریگه‌ری ڕۆژووگرتن له‌سه‌ر توش بووانی كۆرۆنا ...\nئاره‌زوو ده‌كه‌یت له‌م مانگه‌دا كێشت لاواز بێت ئه‌م ڕێنماییه وه‌رگره ...\nده‌ته‌وێت له‌م ڕه‌مه‌زانه‌دا چه‌ووری وورگت نه‌هێڵیت كه‌واته ئه‌مه بخۆره‌وه ...\nپارشێوان و ئێواران چه‌ند ده‌نك خوورما ده‌خۆیت ؟...\nسه‌ره‌ڕای گه‌وره‌بوونی قاچی واز له خه‌ونه‌كه‌ی ناهێنێت...\nبه‌دانیشتنه‌وه ئاو بخۆره‌وه...\nچین ئه‌وانه‌ی گه‌شه و پڕی قژ ڕاده‌گرن ...\nئه‌مه بخوێنیته‌وه سه‌ووزه و میوه زۆرتر ده‌خۆیت...\nخواردنی ئەم خۆراكانە بەیەكەوە زیانی هەیە...\nبەهۆی دەستڕێژی گوللەوە گەنجێک گیانی لەدەستدا


کەسایەتیەکی نیشتمانپەروەر لە شاری مەهاباد کۆچی دوایی کرد\nزایینی: ٠٥-٠٩-٢٠١٦ - هەتاوی: ١٣٩٥/٠٦/١٥ - ١٨:٢٩ تاران قه‌باره‌ی فۆنت:\nکوردستان میدیا: مامۆستا مەلا "محەممەد حەسەن‌زادە" کەسایەتیی خۆشناو و نیشتمانپەروەی شاری مەهاباد کۆچی دوایی کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی پێنجشەممە ڕێکەوتی ١١ی خەرمانانی ١٣٩٥ی هەتاوی، مامۆستا مەلا "محەممەد حەسەن‌زادە" کەسایەتی نیشتمانپەروەری شاری مەهاباد، لە تەمەنی ٧١ ساڵیدا ماڵاوایی لە ژیان کرد.\nمەلا محەممەد لە ساڵەکانی ٤٦ـ٤٧دا وەک ئەندامی حیزبی دێموکرات کار و چالاکیی کرد و تا دوایین ساتەکانی ژیانیشی وەفادار بە ڕێبازی حیزبی دێموکرات مایەوە.\nناوبرا ساڵی ١٣٦٢ی هەتاوی لە ڕێوڕەسمی بە خاکسپاردنی چەند شەهیدی حیزبی دێموکرات لە لایەن ڕێژیمی داگیرکەرەوە بۆ ماوەی ٣ مانگ دەستبەسەر و لە زیندان ئەشکەنجە درا.\nتەرمی مامۆستا مەلا محەممەد لە نێو ئاپۆرای خەڵکی ناوچەکەدا بە خاک سپێردرا.\nحیزبی دێموکراتی کوردستانی ئیران، پرسه و سەرەخۆشیی خۆی له بنەماڵه و خزم و کەسوکاری ناوبراو دەکات و خۆی به شەریکی خەمیان دەزانێت.


گۆڕان.. رێكخه‌ره‌كه‌ی ڕووخاندی\nپێشبینییه‌كه‌م وه‌ڕاست گه‌ڕا.. سێ ساڵ له‌مه‌وبه‌ر نووسیم بزووتنه‌وه‌ی گۆڕان رێكخه‌ره‌كه‌ی ده‌یڕووخێنێت!\nمه‌به‌ستم له رێكخه‌ره‌كه‌ی ئێسته‌ی نییه. به‌ڵكو دامه‌زرێنه‌ر و تیۆریسێن و بزوێنه‌ره سه‌ره‌كییه‌كه‌یه‌تی. ئه‌و بۆچوونه‌م له خۆڕا لا دروست نه‌بووبوو، بنچینه‌ی زانستیی هه‌بوو. له‌سه‌ر چ بنچینه‌یه‌ك ئه‌و بۆچوونه‌م له‌لا دروست بووبوو؟ هاوكێشه‌كان و ده‌روونی كه‌سه‌كان و بارودۆخه‌كانم لێك ده‌دایه‌وه. خوێندنه‌وه‌ی ڕابردوو به لۆجیك و پێوه‌ره په‌ی پێبراوه‌كان، بۆ تێگه‌یشتن له ئێسته و شیكردنه‌وه‌ی سبه‌ینێ، كۆمه‌كی ئاوه‌ز ده‌كه‌ن بۆ ڕوونبینی و پێشبینیكردنی دروست.\nنه‌وشیروان مسته‌فا.. سیاسه‌تساز نه‌بوو.. سیاسه‌تباز بوو. سیاسه‌تسازیی هونه‌ر و زانسته و عه‌قڵ سه‌رچاوه‌یه‌تی، به‌ڵام سیاستبازیی هه‌وه‌س و هه‌ڵچوونه و غه‌ریزه بنچینه‌یه‌تی. مێژووی، كرداره‌كانی، هه‌ڵوێسته‌كانی و نووسینه‌كانی نه‌وشیروان مسته‌فا به دیدی زانستی بخوێنیته‌وه و ئه‌و بیره‌وه‌رییانه‌ی كه كه‌سانی تر نووسیویانه و باسی كردار و هه‌ڵوێسته‌كانی نه‌وشیروان مسته‌فا ده‌كه‌ن، بخوێنیته‌وه، بۆ نموونه بیره‌وه‌رییه‌كانی پشكۆ نه‌جمه‌دین، هه‌ڤاڵ كوێستانی و ئه‌حمه‌د بانیخێڵانی و چه‌ندانی تر، بۆت ڕوون ده‌بێته‌وه له پشت كرده‌وه و هه‌ڵوێسته‌كانی نه‌وشیروان مسته‌فاوه غه‌ریزه وه‌ستاوه نه‌ك عه‌قڵ.\nكۆمه‌ڵه‌ی ره‌نجده‌رانی كوردستان كه هه‌لومه‌رجی مێژوویی و سیاسی و كۆمه‌ڵایه‌تی سه‌رده‌می خۆی هۆی دامه‌زراندنی بوو، به‌شێكی زۆری خه‌باتگێڕ و رۆشنبیر و لاوانی نیشتمان له ریزه‌كانیدا ئاماده‌ی خۆبه‌ختكردن بوون و هه‌زارانیشیان به كرده‌وه گیانیان له پێناویدا به‌خت كرد، گرتووخانه‌كانی به‌عس پڕ بوون له شۆڕشگێڕانی كۆمه‌ڵه و له ژووری ئه‌شكه‌نجه‌كاندا هه‌ڵوێستی شۆڕشگێڕانه‌یان تۆمار ده‌كرد، له سه‌ره‌تای هه‌شتاكاندا نه‌وشیروان مسته‌فا كرا به سكرتێری و له به‌رژه‌وه‌ندی خۆی و بۆ به‌هێزكردنی پێگه‌ی خۆی به‌كاری هێنا و دواتریش وه‌ك كڵۆ شه‌كرێك له چا بتوێنیته‌وه، ئاوا له‌ناو یه‌كێتیی نیشتمانیی كوردستاندا تواندییه‌وه.\nئه‌ی یه‌كێتیی نیشتمانیی كوردستانی چی لێ نه‌كرد؟! خه‌یاڵی خاوه ئه‌و كه‌سه‌ی پێی وابێت نه‌وشیروان مسته‌فا له‌به‌ر گه‌نده‌ڵی و له‌به‌ر چاكسازی نه‌كردن و له‌به‌ر دژایه‌تی ئه‌و بۆ سیسته‌می بنه‌ماڵه و ئه‌م جۆره شتانه خۆی له یه‌كێتیی نیشتمانیی كوردستان بێبه‌ری كرد، ئه‌وه‌ی به چاوی عه‌قڵ بڕوانێته ئه‌و مه‌رجانه‌ی ئه‌و له‌سه‌ری رێككه‌وت بۆ جیابوونه‌وه له یه‌كێتی و دامه‌زراندنی كۆمپانیای وشه، تێده‌گات جگه له به‌رژه‌وه‌ندی، هیچ بیر و بڕوا و فه‌لسه‌فه و دنیابینییه‌ك له ئارادا نییه.\n"بزووتنه‌وه‌ی گۆڕان"، له‌سه‌ر بناغه‌ی "كۆمپانیا"!ی وشه دامه‌زرا! كۆمپانیا ده‌سته‌واژه‌یه‌كی ئابوورییه و پێوه‌ره بازرگانییه‌كان ده‌یگرێته‌وه، نه‌ك پێوه‌ره سیاسییه‌كان.\nله زانستی ئابووریدا ئه‌و رێسایانه چه‌سپاون و ڕوونن كه بازرگان له هه‌موو دنیادا وایه، گوێ ناداته گه‌شه‌ی كولتوور و په‌ره‌دان به په‌روه‌رده و پێشخستی كۆمه‌ڵ، به‌ڵكو بیری لای كه‌ڵه‌كه‌كردنی سه‌رمایه و پاراستن و زیادكردنی سوودی كۆمپانیاكه‌یه‌تی، بۆ ئه‌و مه‌به‌سته‌ش كه‌ڵك له پڕوپاگه‌نده و رێكلام وه‌رده‌گرێت كه له‌سه‌ر بناغه‌ی خوێندنه‌وه‌ی ده‌روونی جه‌ماوه‌ر بنیات نرابێت.\nبزووتنه‌وه‌ی گۆڕان له هه‌موو حزبه‌كانی تر شاره‌زایانه‌تر كه‌ڵكئاوه‌ژوویان له سۆز و هه‌ستی جه‌ماوه‌ری كوردستان وه‌رگرت بۆ به‌رژه‌وه‌ندی ده‌سته‌بژێرێك له سه‌رانی بزووتنه‌وه‌كه و فه‌رامۆشكردنی خه‌ڵكانی تر. هه‌ر خۆی به‌كارهێنانی ده‌سته‌واژه‌ی "تۆپخانه" بۆ سه‌ره‌كیترین ده‌زگه‌ی ڕاگه‌یاندنیان كه "ته‌له‌ڤزیۆنی كه‌ی ئێن ئێن"ـه له‌لایه‌ن سه‌رانی بزووتنه‌كه‌وه، به‌ڵگه‌یه‌كی ڕوونه كه ئه‌م بزووتنه‌وه‌یه چۆن سوود له وزه‌ی وشه وه‌رده‌گرێت! ئاخر وشه وزه‌ی هه‌یه و وزه‌ی نه‌رێنی و ئه‌رێنی، نه‌رێنییه‌كه‌ی وه‌ك بۆمبا كوشنده و كاریگه‌ر و كۆمه‌ڵكوژه. خه‌مخۆرانی كولتوور و كۆمه‌ڵی كوردستان چاك ده‌زانن ئه‌و بێڕێزی و سووكایه‌تیكردن و به‌خشینه‌وه‌ی تۆمه‌ت و ته‌وس و ته‌شقه‌ڵه‌یه‌ی له گۆڕه‌پانی سیاسی كوردستاندا كرا به باو و تۆڕه‌كانی كۆمه‌ڵایه‌تیشی گرته‌وه، كێ لێی به‌رپرسیاره و كێ بناغه‌كه‌ی دانا؟!\nنه‌وشیروان مسته‌فا تا ئه‌و ئاسته مام جه‌لالی خۆش ده‌ویست، ئه‌گه‌ر فیشه‌كێك بۆ مام جه‌لال هاتبایه، ئه‌و خۆی ده‌دایه به‌ری. ئه‌مه خۆی نووسیویه‌تی و كه‌س بۆی هه‌ڵنه‌به‌ستووه. ئه‌مه‌ی ئه‌و باسی كردبوو خۆشه‌ویستی نه‌بوو، عه‌شق بوو! ئه‌ی چی وای لێ كرد ئه‌و عاشقه له ماشقه‌كه‌ی خۆی هه‌ڵگه‌ڕێته‌وه و پێوه‌ی بدات؟ جگه له به‌رژه‌وه‌ندی هیچی تر نه‌بوو! به‌ڵگه‌ش بۆ ئه‌وه عاشق له ماشق دراوی زۆر و گردی زه‌رگه‌ته‌ی وه‌رگرت. ئه‌و گرده‌ی دواتر نابیناكانی سیاسه‌ت ناویان نا گردی پیرۆز و دواتریش ده‌روێشه‌كان به ده‌فه‌وه ده‌چوون و له‌سه‌ر گۆڕی خاوه‌نی كۆمپانیاكه حاڵ ده‌یگرتن و زه‌ركیان له خۆیان ده‌دا!\nخاوه‌نی كۆمپانیاكه، پێش ئه‌وه‌ی بگوێزێته‌وه بۆ دنیایه‌كی تر، بیری نه‌چووه‌وه كه خاوه‌ندارێتی كۆمپانیا و گرد و لێكه‌وته‌كانی بگوێزێته‌وه بۆ سه‌ر ناوی دوو كوڕه‌كه‌ی (به‌ده‌ر له كچه‌كه‌ی). ئاخر كچ له كولتووری خێڵدا نوێنه‌رایه‌تی بنه‌ماڵه ناكات، به‌ڵكو كوڕ ده‌توانێت پشتاوپشت میراتی بنه‌ماڵه بپارێزێت.\nئه‌وانه‌ی ئێسته به تاك و به ده‌سته واز له بزووتنه‌وه‌ی گۆڕان ده‌هێنن و پاساوی ئه‌وه ده‌هێننه‌وه كه بزووتنه‌وه‌كه له رێبازی نه‌وشیروان مسته‌فا لای داوه، بۆیه ئه‌وان واز ده‌هێنن، یان خه‌ڵكی ساده چه‌واشه ده‌كه‌ن، یان هه‌ر خۆیان چه‌واشه كراون، چونكه به پێچه‌وانه‌وه بزووتنه‌وه‌كه پێشتریش و ئێسته‌یش رێك "رێباز"ـه‌كه‌ی ره‌حمه‌تی به‌ڕێوه ده‌بات. رێباز چییه؟ گۆڕانخوازیی؟ عه‌وام به‌م ده‌سته‌واژه رۆحهه‌ژێنه ورووژێنران و ئاكامه‌كه‌ی بینرا كه هیچ شتێك به‌ره‌و باشتر نه‌گۆڕا، به‌ڵام زۆر شت به‌ره‌و خراپتر گۆڕا. واقیع شاهێده.\nڕێباز؟ چاندنی ڕق و دروێنه‌كردنی به‌ره‌كه‌ی كه بریتی بوو له سووكایه‌تیكردن، تیرۆری فیكری و تۆمه‌تبه‌خشینه‌وه. ئه‌وانه‌ی ئێسته واز له گۆڕان ده‌هێنن، خۆیشیان زۆر له‌وه ده‌ترسن ببن به قوربانی و سووكایه‌تییان پێ بكرێت و تۆمه‌تیان به‌سه‌ردا ببه‌خشنه‌وه و تۆپخانه‌كه بۆردمانیان بكات.\nله گۆڕاندا شتێك نه‌بووه ناوی رێباز بێت، ته‌نیا كه‌سێك هه‌بوو ناوی رێباز بوو، كرا به وه‌زیری دارایی، له‌و ده‌مه‌دا كه گۆڕان پێی وابوو پاره ده‌بارێت، چونكه له‌و ده‌مه‌دا مانگی یه‌ك ملیار دۆلار پاره‌ی نه‌ختینه له به‌غداوه ده‌گه‌یشته كوردستان له پشكی ١٧%ـه‌كه، جگه له پاره‌ی نه‌وت و گاز و سه‌رچاوه سروشتییه‌كانی تر و گومرگ و شتی تر. له به‌ختی كۆمپانیای گۆڕان، سه‌رچاوه‌ی دارایی هه‌رێمی كوردستان رۆژ به‌رۆژ وشكی كرد، بۆیه ئه‌ویش له جیاتی به‌جێگه‌یاندنی به‌ڵێنی چوار ساڵی ئارام، چوار ساڵی له په‌رله‌مان و حكوومه‌تی بنه‌كه‌فراواندا، كرد به دۆزه‌خی سیاسی.\nرێبازی چی؟! كوردایه‌تی؟ كوردستانێتی؟ نه‌خێر، ئه‌گه‌ر وا بووایه بزووتنه‌وه‌ی گۆڕان، له گرنگترین وێستگه‌ی نه‌ته‌وه‌كه‌یدا كه ریفڕاندۆم بۆ سه‌ربه‌خۆیی كوردستان بوو، ئه‌و هه‌ڵوێسته‌ی هه‌ڵنه‌ده‌بژارد كه له‌به‌ر ڕقی سیاسی، نه‌رێنی و نامێژوویی بوو!\nڕه‌حمه‌تی نه‌وشیروان مسته‌فا كه ده‌روێشه‌كانی ناوی "باوكی هه‌ژاران"یان لێ نا, رێبازه‌كه‌ی كامه بوو؟ ویستی ده‌ستكه‌وته سیاسییه‌كانی نیو سه‌ده‌ی خۆی ته‌نیا بۆ كوڕه‌كانی خۆی بگوێزێته‌وه و له‌وانی تاپۆ كرد. ئیتر ئاو بێنه و ده‌ست بشۆ!


لیوای فاتمیون، كه میلیشیایه‌كی شیعه‌ی ئه‌فغانییه و له‌ژێر فه‌رمانده‌یی ئه‌فسه‌رانی ئێرانیدا شه‌ڕده‌كات، له‌پاڵ هێزه‌كانی هه‌واداری حكومه‌تی سوریادا شه‌ڕیكردووه له ته‌دمور له سوریا، مانگی كانونی یه‌كه‌م. [ئاژانسی هه‌واڵی ته‌سنیم]\nكوێته -- میلیشیایه‌كی هه‌واداری سوپای پاسدارانی ئێران موسڵمانه شیعه‌كانی ئه‌فغانستان و پاكستان ده‌نێرێت بۆ شه‌ڕ له سوریا بۆ پشتگیری له سه‌رۆكی سوریا به‌شار ئه‌سه‌د.\n"لیوای فاتمیون، كه پێكهاتووه له شیعه‌ی به‌كرێگیراوی ئه‌فغانی و لیوای زه‌ینه‌بیون كه پێكهاتووه له میلیشیا شیعه‌كانی پاكستان، ژماره‌یه‌كی زۆر له شه‌ڕكه‌رانی شیعه ده‌نێرن بۆ شه‌ڕ له‌پاڵ سوپای پاسداران، حزبوڵا و میلیشای دیکەی عێراقی هه‌واداری ئێران له سوریا،" به‌رپرسێكی باڵای وه‌زاره‌تی به‌رگری پاكستان وتی، به‌مه‌رجی ناونەهێنانی.\nئه‌م به‌رپرسه به پاكستان فۆرۆردی وت: "دوای راكێشانیان بۆ ناو ریزه‌كان، شه‌ڕكه‌ره شیعه‌كان ده‌ستده‌كه‌نه راهێنانێكی پێنج هه‌فته‌یی پێش ناردنیان بۆ شه‌ڕ و ئه‌و راهێنانه تایبه‌تیه سه‌ربازییه‌ش له پارێزگای یه‌زد له ئێران ئه‌نجامده‌درێت و له هه‌ندێك بنكه‌ی نهێنیی تریشدا."\nوتی له چه‌ند ساڵی رابردووشدا سه‌دان شه‌ڕكه‌ری شیعه‌ی پاكستانی و ئه‌فغانی راهێنانیان له حه‌له‌ب له سوریا وه‌رگرتووه.\nلیوای فاتمیون، له‌م وێنه‌یه‌دا كه هی كانونی یه‌كه‌مه، پێكهاتووه له 20,000 شیعه‌ی به‌كرێگیراوی ئه‌فغانی، به‌گوێره‌ی راپۆته رۆژنامه‌وانیه‌كان. نوسینه فارسیه‌كه‌ی سه‌ر دیواری په‌ناگاكه له ته‌دمور له سوریا، ده‌ڵێت: "كوڕانی هیراتی فاتمیون لێره‌بوون. یا زینه‌ب." [ئاژانسی هه‌واڵی ته‌سنیم]\nوتیشی: "راپۆرتمان پێگه‌یشتووه كه ژماره‌یه‌كی زۆر له شه‌ڕكه‌رانی شیعه‌ی پاكستانی كه تێوه‌گلاون له شه‌ڕی سوریاوه، له ئێران ده‌ژین، له‌كاتێكدا ئەوانی تر له پاراچنار، كوێته، لاهور، سوكور و هه‌ندێك ناوچه‌ی تری پاكستانه‌وه دێن."\nمیلیشیای سوریی راهێنراو و پڕچەککراو له‌لایه‌ن پاسدارانه‌وه\nلیوای فاتمیون ساڵی 2014 پێكهێنراوه و چەکدارەکانی بەزۆری له‌و ئه‌فغانیانەوە دادەمزرێنرێن کە نزیکەی 3 ملیۆنیان له ئێران ده‌ژین.\nبه‌گوێره‌ی میدیاكانی ئێران، ئه‌م لیوایه نزیكه‌ی 20,000 شه‌ڕكه‌ری هه‌یه و زۆرترین زیانی پێگه‌یشتووه له‌نێو ئه‌و هەمە میلیشیایانه‌دا كه له لایه‌ن پاسدارانه‌وه پشتیوانی ده‌كرێن و له سوریا شه‌ڕده‌كه‌ن ، به‌گوێره‌ی راپۆرتی رۆژنامه‌وانیی.\nئه‌م گروپه كه له‌ژێر فه‌رمانده‌یی ئه‌فسه‌رانی ئێرانیدان، له‌پاڵ هاوپه‌یمانێتییه‌كی هه‌واداری هێزه‌كانی حكومه‌ت [ی سوریا]دا مانگی كانونی یه‌كه‌م شه‌ڕیكرد بۆ ده‌رپه‌ڕاندنی "دەوڵەتی ئیسلامی لە عێراق و شام" (داعش) له ته‌دمور له سوریا.\nلیوای زه‌ینه‌بیون پچوكتره و له‌سه‌ره‌تادا، ساڵی 2013، ئه‌ركی پاسه‌وانیكردنی جێگا پیرۆزه‌كانی شیعه بوو له سوریا. له‌سه‌ره‌تای 2015 دا هێنده گه‌وره‌بوو كه جیابوونه‌وه‌ی خۆی مسۆگه‌ربكات و به‌شداریی شه‌ڕه‌كانی ده‌وروبه‌ری ده‌رعا و حه‌له‌بی كرد.\nچه‌كداره‌كانی له‌نێو ئه‌و پاكستانیه شیعانه‌دا هه‌ڵده‌بژێرێت كه له ئێران ده‌ژین و هه‌روه‌ها له‌نێو ئه‌و په‌نابه‌ره شیعانه‌ی هەزارە کە له پاكستان ده‌ژین و له‌نێو شیعه‌كانی تری خه‌ڵكی پاكستان خۆشیدا.\nهه‌ردوو گروپه‌كه له‌لایه‌ن سوپای پاسدارانی ئێرانه‌وه دامه‌زراون، پڕچەککراون و راهێنانیان پێكراوه. ناردنیان بۆ شه‌ڕ به‌پێی ئه‌و مۆدێله به‌ڕێوه‌ده‌چێت كه سوپای پاسداران ده‌یگرێته‌به‌ر بۆ راكێشانی چه‌كدارانی شیعه له‌سه‌رانسەری ناوچه‌كه‌دا -- بۆنمونه له لوبنان و عێراق و یه‌مه‌ن و وڵاتانی تردا -- تا بچن له سوریا شه‌ڕبكه‌ن له‌به‌رژه‌وه‌ندیی جه‌نگی ئایدیۆلۆژیی خۆیدا.\nبه‌پێی راپۆرته‌كان سوپای پاسداران مانگانه نزیكه‌ی 500 دۆلار ده‌دات به چه‌كداره‌كان و مۆڵه‌تی مانه‌وه‌شیان له ئێراندا ده‌به‌خشێته خۆیان و ئه‌ندامانی خێزانی ئه‌و شه‌ڕكه‌رانه‌ش كه له سوریا ده‌كوژرێن.\nكارئاسانی بۆ گواستنه‌وه‌ی شه‌ڕكه‌ران\nئه‌و شه‌ڕكه‌رانه‌ش كه له پاكستان راده‌كێشرێن بۆناو ریزه‌كان، له‌شێوه‌ی حاجیی شیعه‌دا ده‌چنه‌ناو ئێرانه‌وه.\nبه‌رپرسه پاكستانیه‌كه‌ی وه‌زاره‌تی به‌رگری وتی: "ساڵی رابردوو له كوێته و له خاڵی سفری سه‌رسنور له ته‌فتان، هێزه ئه‌منیه‌كان 39 حاجیی شیعه‌یان ده‌ستگیركرد به گومانی په‌یوه‌ندییان به زه‌ینه‌بیونه‌وه."\nبه‌رپرسێكی وه‌زاره‌تی ناوخۆ له ئیسلامئاباد، محه‌مه‌د عه‌بدوڵا خالید، پشتڕاستیكرده‌وه كه ده‌زگا ئه‌منیه‌كانی پاكستان له‌نزیكه‌وه چاودێریی جموجۆڵی حاجیه شیعه‌كان ده‌كه‌ن له وڵاته‌كه‌دا تا په‌ی به‌وه به‌رن ئاخۆ هیچ په‌یوه‌ندییه‌كیان هه‌یه به زه‌ینه‌بیونه‌وه.\nناوبراو به پاكستان فۆرۆردی وت: "ده‌زگا ئه‌منیه‌كانی پاكستان كارده‌كه‌ن بۆ دۆزینه‌وه‌ی تۆڕی پشتگیریی میلیشیا شیعه‌كانی پاكستان."\nوتیشی: "ئه‌وه مه‌ترسییه‌كی جددیه بۆ ئاسایشی نیستمانیمان كه هاوڵاتیانی پاكستانی له شه‌ڕی سوریادا به‌كارده‌هێنرێن بۆ ده‌ستكه‌وته تائیفیه‌كان."\nهه‌وه‌رها وتی ئه‌ندامانی ده‌زگای ئاسایشی ده‌ریایی پاكستان رۆژی 8 شوبات 13 چه‌كداری گومانلێكراویان ده‌ستگیركرد، له‌نێویاندا سێ ئێرانی، له دوو به‌له‌مدا له‌ڕۆخی كه‌ناری جه‌وانی، نزیك به‌لوجستان. "ئه‌م گومانلێكراوانه به‌نایاسایی له سنوری یاسایی پاكستاندا جوڵه‌یان ده‌كرد."\nخالید وتی: "ئه‌م 13 گومانلێكراوه... له‌ژێر لێكۆڵینه‌وه‌یه‌كی ئاستی باڵادان و لێپرسینه‌وه سه‌ره‌تاییه‌كان ده‌ریانخستووه كه ئه‌م كه‌سانه هه‌وڵی ئه‌وه‌یان ده‌دا كارئاسانی بكه‌ن بۆ گواستنه‌وه‌ی شه‌ڕكه‌ران له به‌لوجستانه‌وه بۆ سوریا."\nوتیشی: "له‌وه‌پێش، مانگی ئازاری 2016، دوو شه‌ڕكه‌ری شیعه‌ش كه له‌ڕێی زه‌ینه‌بیونه‌وه راكێشرابوون، گیران له ... كوێته." هه‌روه‌ها وتی پۆلیس ده‌ستگیریكردن دوای گه‌ڕانه‌وه‌یان له سوریا.\nوتی: "به‌گوێره‌ی به‌رپرسانی ده‌زگای دژه-یاخیبوانمان ئه‌و شه‌ڕكه‌رانه‌ی به‌نهێنی له پاكستان نێردراون بۆ شه‌ڕ له سوریا، مانگانه له‌نێوان 60,000 رۆپێ (573 دۆلار) بۆ 110,000 روپێ (1,050 دولار)یان پێدراوه."\nموچه‌كان هانده‌رن بۆ لاوان، به‌ڵام زۆریان هه‌رگیز ناگه‌ڕێنه‌وه ماڵه‌وه.\nخالید وتی: "ژماره‌یه‌كی زۆر له‌و شه‌ڕكه‌رانه له شوێنی جیاوازدا له سوریا كوژراون."\nفاتمیون لاوانی ئه‌فغانی به‌كاردێنێت\nیاساناسێكی پێشووی ئه‌فغانی له كابول، وه‌كیل ئه‌سه‌دوڵا، وتی له ئه‌فغانستان، فاتمیون به‌زۆری لاوانی ئه‌فغانی له كابول و ناوچه زۆرێنه‌كانی شیعه‌ی وه‌ك هیرات ده‌نێرێت بۆ شه‌ڕ.\nئه‌سه‌دوڵا به پاكستان فۆرۆردی وت: "فاتمیون سود له حوكمی لاوازی یاسا و باری مافی مرۆڤ له ئه‌فغانستان وه‌رده‌گرێت و له‌لایه‌ن كاربه‌ده‌ستانه‌وه چاوپۆشییان لێده‌كرێت."\nوتی له ناوچه‌ی ده‌شتی به‌رچی له كابول، ئه‌و ئه‌ندامانه‌ی فاتمیون كه شه‌ڕكه‌ران ده‌دۆزنه‌وه به‌نهێنی كارده‌كه‌ن و گروپه‌كه هه‌ندێك له شه‌ڕكه‌ره به‌ده‌ستهاتووه‌كان ده‌نێرێت بۆ ئێران له‌ڕێی نوسینگه‌كانی سه‌فه‌ره‌وه كه له هیرات و كابول كارده‌كه‌ن.\nوتیشی: "زیادبوونی ژماره‌ی ئه‌و شیعانه‌ی له ئه‌فغانستان ده‌كرێنه شه‌ڕكه‌ر، بارودۆخێكی مه‌ترسیدار دێنێته‌كایه‌وه له ناوچه نائارامه‌كانی باشوری خۆرئاوای ئه‌فغانستان."\nهه‌روه‌ها وتی: "ده‌بێت حكومه‌تی ئه‌فغانی هه‌نگاوێكی جددی بنێت بۆ لەناوبردنی میلیشیا هه‌واداره‌كانی ئێران له ئه‌فغانستان. ئه‌م كه‌سانه باری ناوچه ناسه‌قامگیره‌كانی ئه‌فغانستان ناجێگیرترده‌كه‌ن."\nئێران ئاگری تایه‌فه‌گه‌ری خۆشده‌كات\n"ئێران ئاگری توندوتیژیی تایه‌فه‌گه‌ری خۆشده‌كات له ناوچه‌كه‌دا و ناردنی لاوانی ئه‌فغانییش بۆ شه‌ڕ له سوریا هه‌وڵێكه بۆ زیادكردنی ناكۆكیه‌كانی نێوان دانیشتوانی سونی و شیعه له ئه‌فغانستان،" شیكارێكی ئه‌منیی دانیشتووی جه‌لالئاباد، فه‌رهاد جه‌هانی، وتی.\nجه‌هانی به پاكستان فۆرۆردی وت: "ژماره‌یه‌كی زۆر له ئه‌فغانیی بێكار به‌ره‌و ئێران سه‌رهه‌ڵده‌گرن، به‌ڵام كاتێك ده‌گه‌نه ئه‌وێ گروپه میلیشیاییه‌كان ده‌یاننێرن بۆ شه‌ڕ."\nوتی: "تائێستا زیاتر له 500 شه‌ڕكه‌ری شیعه‌ی ئه‌فغانی كوژراون له به‌شه جیاوازه‌كانی سوریادا، له‌كاتێكدا شه‌ڕیان بۆ حكومه‌تی به‌شار ئه‌سه‌د كردووه."\nوتیشی ژماره‌یه‌كی زۆر له ئه‌ندامانی پێكهاته‌ی شیعه‌ی خه‌ڵكی ناوچه‌ی مه‌زاری شه‌ریف به‌شێكن له شه‌ڕ له سوریا و زۆربه‌یان له‌لایه‌ن میلیشیای فاتمیونه‌وه نێردراون.\nهه‌روه‌ها وتی: "به‌رامبه‌ر به شه‌ڕ، شه‌ڕكه‌رانی شیعه‌ی ئه‌فغانی مۆڵه‌تی نیشته‌جێبوونیان له ئێراندا پێده‌درێت."\nجه‌هانی وتی: "به دابینكردنی راهێنانی تایبه‌تی بۆ لاوانی شیعه‌ی ئه‌فغانی، ئێران ده‌خوازێت فیرقه‌یه‌ك له شه‌ڕكه‌ران پێكبهێنێت كه شه‌ڕی تالیبان و گروپه چه‌كداره سونییه‌كانی تر بكه‌ن له ئه‌فغانستان دوای كشانه‌وه‌ی هێزه بیانیه‌كان له ئه‌فغانستان."\nچاره‌سه‌ركردنی هۆكاره ریشه‌ییه‌كانی چەکهەڵگرتن\nمامۆستای زانكۆی په‌نجاب و شیكارێكی به‌رگری و ئه‌منیی دانیشتووی ئیسلامئاباد، حه‌سه‌ن عه‌سكه‌ری رزوی، وتی: "چۆن [كه‌سانێك له] سعودیه و وڵاتانی تری كه‌نداو پشتگیریی گروپه چه‌كداره سونیه‌كان ده‌كه‌ن، به‌هه‌مانشێوه بۆ ئێرانیش پرۆژه‌یه‌كی ئایدیۆلۆژیه كه شه‌ڕكه‌رانی شیعه بخاته‌كار و [جموجۆڵی خۆی] له وڵاتانی تری ئیسلامیدا په‌ره‌پێبدات."\nوتی ده‌بێت حكومه‌تی پاكستان ناردنه‌شه‌ڕی لاوانی شیعه‌ی وڵاته‌كه‌ی له به‌رژه‌وه‌ندیی ئێران زۆر به‌جددی بگرێت. رزوی به پاكستان فۆرۆردی وت: "ئه‌م كرده‌وانه دابه‌شبوونی تائیفی له وڵاته‌كه‌دا به‌رفراوانتر ده‌كه‌ن."\nوتیشی: "ده‌بێت ده‌وڵه‌ت چاره‌سه‌ری ئه‌و كێشانه بكات كه پاڵ به لاوانمانه‌وه ده‌نێن بخزێنه ناوده‌ستی گروپه قەدەغەکراوەکان،" به‌تایبه‌تی بێكاری و نه‌بوونی خزمه‌تگوزاریه سه‌ره‌تاییه‌كان.\nرزوی وتی: "یاسای ئێرانی كه رێگاده‌دات به حكومه‌ت مافی نیشته‌جێبوون بدات به خێزانی ئه‌و شه‌ڕكه‌ره بیانیانه‌ی له سوریا ده‌كوژرێن له به‌رژه‌وه‌ندیی ئێران، هه‌وڵێكه بۆ هاندانی لاوانی شیعه تا بچن بۆ شه‌ڕ."\nوتیشی: "گروپه چه‌كداره‌كانی وه‌ك زه‌ینه‌بیون لاوانی هه‌ژار و لاواز به‌كارده‌هێنن."\nهه‌روه‌ها وتی: "ده‌بێت حكومه‌تی فیدراڵ هه‌نگاوی روون و ئاشكرا بنێت بۆ لەناوبردنی بێكاری له‌و وڵاتدا و به‌مه‌ش رۆڵێكی سه‌ره‌كی ببینێت له پوچه‌ڵكردنه‌وه‌ی هه‌وڵی چه‌كداراندا بۆ خستنه‌گه‌ڕی لاوانی شیعه یان سوننە بۆ به‌رژه‌وه‌ندیی خۆیان."\nئەی چی دەڵێی سەبارەت بەو بەکرێگیراوانه‌ی کە ئیسرائیل، ئەمریکا، خۆرئاوا، تورکیا، ئال سعود و نۆکەرانی کەنداو ده‌یاننێرن بۆ وێرانكردنی سوریا؟\nبه‌كارهێنانی لیوایه‌كی پاكستانی ته‌كتیكه‌كانی ئێران ئاشكراده‌كات له ناكۆكیه ناوچه‌ییه‌كاندا\nلیوای زه‌ینه‌بیون پێكهاتووه له شیعه‌كانی پاكستان كه له‌لایه‌ن سوپای پاسدارانی ئێرانه‌وه ده‌نێردرێن بۆ شه‌ڕ له سوریا له به‌رژه‌وه‌ندیی ئێران خۆی.


ANF | هەپەگە: بەڕێزەوە یادی شەهیدانی جەنگی حەفتانین دەکەینەوە\nهەپەگە: بەڕێزەوە یادی شەهیدانی جەنگی حەفتانین دەکەینەوە\nهەپەگە ناسنامەی شەهیدانی جەنگی حەفتانینی ئاشکرا کرد و رایگەیاند، هاوڕێکانمان نووجان، مەمیان، ئامارا و زەریا لە ڕیزەکانی پێشەوەدا وڵامی ئۆپەڕاسیۆنی داگیرکرانیان دایەوە و هەناسەیان لەدوژمن بڕی و گورزی گەورەیان لە دگیرکەراندا."\nدووشه‌ممه, 29 Jun 2020, 12:06\nناوەندی ڕاگەیاندن و چاپەمەنی هەپەگە لەبارەی ناسنامەی شەهیدان ڕاگەیەنراوێکی بڵاوکردەوە.\n"لە مێژووی نزیکی کوردستاندا، دەوڵەتی داگیرکەری تورک بە داگیرکردنی خاکی کوردستان هەوڵیدا کە هەبوونی گەلی کورد لەناوببات و ئەوشی کردووەتە ئامانجی سەرەکی خۆی.\nبۆ ئەو ئامانجەش، نە تەنها دەرفەتی نەتەوەیی و نێنەتەوەیی بەکاردەهێنێت، هەروەها هەندێک کەس و هێز بەکاردەهێنێت کە لە بەهای کوردستانیبوون دوورکەوتوونەتەوە و ژەهراوی بوون، بەرەو لای خۆی ڕادەکێشێت و سیاسەتی 'کوشتنی کورد بە دەستی کورد' بەکاردەهێنێت. بە دامەزراندنی پەکەکە ئەو دۆخە بە ڕادەیەکی زۆر لەناوچوو و گەلی کورد ڕووی ڕاستەقینەی دەوڵەتی فاشیستی تورکی بینی کە ڕووی ڕەتکردنەوە و لەناوبردنە. فەلسەفە و تێکۆشانی ڕێبەر ئاپۆ ئەم ڕاستیەی بە شێوەیەی بەرچاو پیشانی گەلی کورد و هەموو جیهاندا. پەکەکە کە ڕاستی دوژمنی خستە بەرچاو، خۆی بۆ تێکۆشانێکی قوڕس لەدژی عەقڵیەتی فاشیست ئامادە کرد و لە دوژی کودەتای ١٢ی ئەیلول کە هەموو کەسێک دەیگوت'تێکۆشان لەدژی ئەو کودەتایە مومکین نییە' بەرخۆدانی ١٤ی تەموزی خوڵقاند. ڕێبازی ئاپۆییی میلیتانی بەرخۆانی کرد، شەڕی کرد و لە هەلومەرجی زۆر سەختدا سەرکەوتنی مسۆگەر کرد. ئەم ئاڵایە لە دەستی مەزلۆمان گەیشتە دەستی عەگیدان، لە دەستی عەقیدان گەیشتە دەستی بەریتانان، لە دەستی بیریتانان گەیشتە دەستی دەلال ئامەدان و ئاتاکان ماهیران و بێوەستان تا گەیشتە ئەم سەردەمە.\nئالای تێکۆشانمان ئەمڕۆ لە دەستی نووجان، مەمیان، ئامارا و زەیراندا بووەتە مزگێنی سەرکەوتن.\nدەوڵەتی فاشیست و داگیرکەری تورک، ١٦ی حوزەیران بۆ ئەنجامدانی خەون و خەیالی فاشیستی خۆی، دەستی بە بەکارهێنانی هەموو دەرفەتی تەکنیکی خۆی کرد و بۆ ئەوەی خاکی باشووری کوردستان داگیر بکات دەستی بە هیرشێکی فراوانی داگیرکەری کرد. گەریلاککانی ئازادی بە ئیرادەی ئاپۆیی لەبەرانبەر دوژمن وەستانەوە و لە هەموو بستێک کە هەنگاویان-نا گورزی گەورەیان لە عەقڵیەتی فاشیستدا. دەوڵەتی داگیرکەری تورک کە ناتوانێت خۆی لەبەر ڕوحی میلیتانی ئاپۆیی ڕابگرێت، بە بەکارهێنانی تەکنیک هەوڵ دەدات خۆی لە گێژاوەکە کە تێیایدا چەقیوە دەربهێنێت. گەریلاکانی ئازادی کوردستان لەو ڕۆژەوەی کە ئۆپەڕاسیۆنی داگیرکەری دەستیپێکردووە و تا ئێستا بە قاڕەمانی بەرخۆدان دەکەن. وڵامی پێویستی هێزە داگیرکەرەکان دەدەنەوە. زانیاری لەبارەی هاوڕێ شەهیدەکانمان فەرماندە هاوڕێ نووجان و هاوڕێ مەمیان و ئامارا و زەریا بەم شێوەیەیە:\nکات و شوێنی شەهادەت: ٢٥ی حوزەیرانی ٢٠٢٠/حەفتانین\nکات و شوێنی شەهادەت: ١٩ی حوزەیرانی ٢٠٢٠/حەفتانین\nکات و شوێنی شەهادەت: ٢١ی حوزەیرانی ٢٠٢٠/حەفتانین\nهاوڕێکانمان نوجان، مەمیان، ئامارا و زەریا لە ڕیزی پێشەوەدا وڵات ئۆپەڕاسیۆنی داگیرکەریان دایە و بوونە نمونەی هەڵوێستی میلیتانی، گورزی گەورەیان لە داگیرکەراندا و هەناسەیان لەبەر دوژمن بڕی. تا گولەی کوتایی شەڕیان کرد و خاکی پیرۆزی کوردستانیان پاراست. هاوڕێ قاڕەمانەکانمان بوونە سمبوڵی بەرخۆدانی حەفتانین و بە بەرخۆدانیان پیشانیاندا کە ڕێباز پێویستە چۆن بێت. گەریلا مۆدێرنیتەی دیموکراتیک گەرەنتی کوردستانی ئازادن. هێزێکی فیداییە کە بۆ هەر بستێکی خاکی کوردستان باجیان داوە، خوێنیان ڕژاندووە و بێگۆمان گیانیان بەخت کردووە. هاوڕێکانمان نوجان، مەمیان، ئامارا و زەریا بوونە نوێنەری هەڵوێستی میلیتانی و هێڵێ بەرخۆدان و بۆ گەلی کوردستان تێکەڵ بە کاروانی نەمران بوون. بەرخۆدانی هاوڕێکانمان رێگای سەرکەوتنیان ڕۆناک کردەوە و روحی فیدایی تەڤگەری ئازادیان بەهێز کرد. سەرەتا سەرەخۆشی خۆمان ئاڕاستەی خانەوادە بەشەرەفەکانی هاوڕێ شەهیدەکانمان و گەلی کوردستانی وڵاتپارێز دەکەین و بەڵێن دەدەین ئاڵات تێکۆشان سەردەکەوێت."


سووندخوارنا ل ھەر دوو پارلامەنتۆیێن كوردستان و تركیێ (ڤیدیۆ – Sibehî سبەھی\nسووندخوارنا ل ھەر دوو پارلامەنتۆیێن كوردستان و تركیێ (ڤیدیۆ\nBergeh Kurdistan On 16/11/2018 / سیاسی\nد جڤینا یه‌که‌م یا پارلامه‌نتۆیا کوردستانێ ده پارله‌مه‌نته‌رێن کو نوو هاتین هلبژارتن سوند خوارن. د ده‌ما سوندخوارنێ د، پارلامه‌نته‌رێن سه‌ر ب کێمنه‌ته‌وه‌یێن باشورێ کوردستانێ وه‌که؛ تورکمه‌ن، ئاشووری، کلدانی و ئه‌رمه‌ن، د ناڤ هۆلا پارلامه‌نتۆیا کوردۆستانێ ده، ب زمانێ خوه یێ داییکێ سووند خوارن، ب تایبه‌تی پارله‌مه‌نته‌رێن تورکمه‌ن ب زمانێ خوه، تورکمه‌نی سوند خوارن.\nده‌ما وان پارلەمه‌نته‌رێن تورکمه‌ن سووند ب زمانێ خوه خواری، هه‌موو به‌شدارێن جڤینێ ڕێز و حوورمه‌ت ژ وان ڕه گرت و ژ وان ڕه ژی ل چه‌پکا دان. که‌سه‌ک ئه‌ڤ ڕه‌وش وه‌ک تشته‌ک جودا یان ژی وه‌که بویەره‌ک خه‌ریب نه‌نرخاند، ب ئاوایه‌کی نۆرمال و بێده‌نگ ده‌رباس بوو و هه‌ر ل کوردستانێ به‌حس ژی نه‌هات کرن.\nگه‌لۆ ئه‌ڤ تێ چ واته‌یی؟\nده‌مۆکراسیا باشوورێ کوردستانێ، ته‌ڤی هه‌موو ئاریشه و پرسگرێکێن هه‌نه‌ژی، ته‌ڤی وان بنپێکرنێن د وارێ مافێ مرۆڤی و ئازادیا ڕامان و هزری و ئازادیا ڕۆژنامه‌ڤانیێ و د وارێن دن ده چێ دبن ژی، د قۆناخه‌که پێشکه‌فتی ده یه و خه‌لک، به‌رپرس و ده‌ستهلاتدار، حکومه‌ت، پارلامەنه‌تۆ و ڕێخستن و ئالیێن سیاسییێن باشوور کوردستانێ باوه‌ریه‌که تمام ب مافێ کێمنه‌ته‌وه‌یان هه‌یه.\nژ به‌ر هندێ ژی به‌شدارێن یه‌که‌م جڤینا پارلامەنه‌تۆیا کوردستانێ ئه‌ڤ یه‌ک وه‌که مافه‌ک وان یێ ڕه‌وا قه‌بوول کر کو هه‌ر که‌سه‌ک زمانێ خوه ب سه‌ربه‌ستی بکار بینه و که‌سه‌ک ژی ژ ڤێ یه‌کێ عاجز نابه.\nژ ئالیه‌ک دن ڤه ئه‌ڤ یه‌ک ده‌لیله کو، ده‌ما مرۆڤ ڕێز و حورمه‌تێ ل هه‌ڤ و زمان و کولتورێن جودا بگره ، هه‌ر تشت ساناھیتر دبه. ئه‌ڤ نیشانه‌کا هه‌ری به‌ر ب چاڤ یا پێکڤه‌ژیانێ یه. پێکڤه‌ژیانا نه‌ته‌وه، ئۆل و مه‌زهه‌بێن جودا ل باشوورێ کوردستانێ د قۆناخه‌که گه‌له‌ک پێشکه‌فتی ده‌یه و جیهان ژی شانازیێ ب کولتوورا پێکڤه‌ژیانا ل باشوورێ کوردستانێ هه‌یه دکه و د پلاتفۆرمێن ناڤده‌وله‌تی ده ب هێژایی تێ نرخاندن.\nخوه‌زی ئه‌ڤ چاندا هه‌ڤره‌ژیانا کو ل کوردستانێ هه‌یی، ل ترکیه، ئیرانێ و سوریه ژی ھەبایە ود سه‌رێ خه‌لکێ ده ئه‌ڤ وه‌ک پرسگرێک نەھاتبا دیتن.\nب تایبه‌تی ل ده‌وله‌تا ترکیه کو ئه‌ڤ چه‌ند سالە ده‌وله‌ته و دەزگەھێن وێ ده‌وله‌تێ جهێ خوه گرتنە، لێ ل پارلامه‌نتۆیا وێ ده‌وله‌تێ ته‌حه‌موولا سووندخوارنا ب زمانێ کوردی کو ب ملیۆنان کورد ل باکورێ كوردستانێ پێ دئاخڤن بکه. تۆله‌رانس و ته‌حه‌موولا ترکییێ ل هه‌مبه‌ر چاند و زمانێن نه ترکی سفره. تمام به‌روڤاژی ل باشوور کوردستانێ تۆله‌رانس و ته‌حه‌موول د قۆناخه‌که گه‌له‌ک بلند دایه.\nل ڤێ ڤیدیۆیا کورت ته‌ماشه بکن دێ فه‌رقا ترکیه و باشوورێ کوردستانێ د وارێ ده‌مۆکراسیێ و ته‌حه‌موول و هه‌ڤدوقه‌بوولکرنێ ده باش ب\nدەما پارلامەنتەرا بەرێ لەیلا زانا ل پارلامەنتۆیا تركیێ سووند دخو و دەما پارلامەنتەرێن توركمەن ل پارلامەنتۆیا كوردستانێ سووند دخون


367 جار خوێندراوەتەوە\nكۆبوونەوەی وەزیری ناوخۆی عێراق و شاندی كوردانی ئێزدی\nفۆتۆ: ڕاگەیاندنی وەزارەتی ناوخۆی عێراق\nئێستا - عێراق\nوەزارەتی ناوخۆی عێراق، ژمارەیەك نووسینگە دەكاتەوە بەمەبەستی چارەسەركردنی كێشەكانی كوردانی ئێزدی.\nلیوا خالد محەنا، وتەبێژی وەزارەتی ناوخۆی عێراق ئەمڕۆ دووشەممە 21ی ئەیلول لە لێدوانێكی تایبەتدا بۆ "تۆڕی میدیایی ئێستا" ڕایگەیاند، وەزیری ناوخۆ لەگەڵ ژمارەیەك لە كچانی ڕزگاركراوی ئێزدی دا لە بارەگای وەزارەت لە بەغداد كۆبووەتەوە.\nوتیشی، لە كۆبوونەوەكەدا بڕیاردرا كێشەكانی كوردانی ئێزدی چارەسەربكرێن، چونكە زۆرینەی ئێزدییەكان سەرباری ئەوەی لە وڵاتاندا مافی پەنابەرێتییان پێدراوە، حەزدەكەن لە وڵات و زێدی خۆیاندا ژیان بەسەر ببەن.\nوتەبێژەكەی وەزارەتی ناوخۆی عێراق ئاشكرایكرد، وەزیری ناوخۆ بڕیاریداوە بە كردنەوەی ژمارەیەك نووسینگە بۆ چارەسەركردنی هەموو كێشەكانی ئێزدییەكان. هەروەها چارەسەركردنی كێشەكانی هاوڵاتییانی ئێزدی لەڕووی ناسنامە و كاروبارەكانی تری پەیوەست بە دەرهێنانی بەڵگەنامە، بەتایبەت بەڵگەنامە و پێناس بۆ منداڵان.\nلەدوای داگیركردنی شەنگال لەلایەن تێرۆرستانی داعش و ڕفاندنی هاوڵاتیانی كوردی ئێزدی، بەشێك لەو هاوڵاتییانە بەڵگەنامە و پێناس و ڕەگەزنامەكانیان لەدەستداون. بەهۆی خاپووربوونی زۆر شوێنی شنگال لە ئەنجامی شەڕی دژ بە داعش و دواتر ڕزگاركردنەوەیدا، بەشێك لە فەرمانگەكان لەناوچوون و بەوەش زۆرێك لە بەڵگەنامەكانی هاوڵاتییان فەوتان.


◄ ئەنجام: Found 1.061, page 1 of 107 Items per page: 🗐 1 🗐 5 🗐 10 🗐 25 🗐 50 🗐 100\n👁 ئەڤ بابەتە 13,495 جار هاتیە دیتن\n📅 00-03-1923 رێکەوت و رووداو\n👁 ئەڤ بابەتە 4,882 جار هاتیە دیتن\n- جەمیل ئاغای حەوێزی کرایە قایمقامی کۆیە، نێوبراو [ زێدە... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:56\n📅 00-03-2005 رێکەوت و رووداو\n👁 ئەڤ بابەتە 10,366 جار هاتیە دیتن\n- رێکخراوی نێودەوڵەتیی مافەکانی مرۆڤ رەخنەی لە تور [ زێدە... 👁] ✖ ✖ ✖ 0 0 ✔ 99% ✍ هـ.ب. 30-8-2010 11:21:45\n📅 00-04-1983 رێکەوت و رووداو\n👁 ئەڤ بابەتە 5,592 جار هاتیە دیتن\n- هێزەکانی ینک بە فەرماندەی مەلا بەختیار هێرشیان ک [ زێدە... 👁] ✖ ✖ ✖ 0 0 ✔ 88% ✍ هـ.ب. 30-8-2010 11:20:42\n👁 ئەڤ بابەتە 13,746 جار هاتیە دیتن\n📅 00-06-1985 رێکەوت و رووداو\n👁 ئەڤ بابەتە 4,871 جار هاتیە دیتن\n- روودانی شەڕی براکوژی لەسەر چیای باواجیی ناوچەی ک [ زێدە... 👁] ✖ ✖ ✖ 0 0 ✔ 84% ✍ هـ.ب. 30-8-2010 11:20:43\n📅 00-07-1976 رێکەوت و رووداو\n👁 ئەڤ بابەتە 4,687 جار هاتیە دیتن\n- مەفرەزە سەرەتایییەکانی ینک و کۆمەڵە لە باشووری ک [ زێدە... 👁] ✖ ✖ ✖ 0 0 ✔ 70% ✍ هـ.ب. 30-8-2010 11:20:35\n📅 00-08-1920 رێکەوت و رووداو\n👁 ئەڤ بابەتە 4,430 جار هاتیە دیتن\n- کۆچی دوایی حەمە ئاغای گەورە لە شاری کۆیە. [ زێدە... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:36\n📅 00-09-1919 رێکەوت و رووداو\n👁 ئەڤ بابەتە 4,488 جار هاتیە دیتن\n- لەدایکبوونی نووسەر و بیریار مەسعود محەمەد لە شار [ زێدە... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:36\n📅 00-10-2002 رێکەوت و رووداو\n👁 ئەڤ بابەتە 5,018 جار هاتیە دیتن\n- لەسەر داخوازیی سەرۆک وەزیرانی ئیتالیا و داواکاری [ زێدە... 👁] ✖ ✖ ✖ 0 0 ✔ 88% ✍ هـ.ب. 30-8-2010 11:21:27


ژنان قوربانیی ماددە هۆشبەرەکانن\n٢٤ی مارسی ٢٠١٨ی زایینی - ٠٤ی خاکەلێوەی ١٣٩٧ی هەتاوی\nزایینی: ٢٧-١١-٢٠١٤ - هەتاوی: ١٣٩٣/٠٩/٠٦ - ١٠:٥٣ تاران قه‌باره‌ی فۆنت:\nژنان هەمیشە سەرەکیترین قوربانیانی زۆربەی خەسار و گرفتە کۆمەڵایەتییەکانن کە ماددە هۆشبەرەکان یەکێ لەو گرینگترین خەسارانەیە.\nبە راستی ژنان قوربانیی ماددە هۆشبەرەکانن و رۆژ بە رۆژ رێژەی ژنانی گیرۆدە بە ماددە هۆشبەرکان ڕووی لە زیادبوونە.\nهۆکارگەلێکی زۆر هەن کە کاریگەرییان هەیە لەسەر گیرۆدەبوونی ژنان بە ماددە هۆشبنەرەکان و لەوانە:\n_ نەبوونی ئازادی و ئاسایش لە کۆمەڵگا.\nــ نەبوونی ئیمکاناتی پەروەردەوفێرکاری بە شێوەیەکی دروست و دوور لە دەستێوەردانی ئیسلامی سیاسی.\nــ نەبوونی هیوا بە داهاتوو .\nــ لێک هەڵوەشانەوەی پیکهاتەی بنەماڵە.\nــ نەبوونی دەرەفەتی گونجاو بۆ بەسەربردنی کات لە دەرەوە بە شێوەیەکی گونجاو.\nــ درز کەوتنەنێو جیلی کۆن و جیلی نوێ.\nــ پەرە سەندنی توندوتیژی بنەماڵەیی و بێ باوەڕی لە ناو بنەماڵەدا.\nــ ژیان کردن لە گەڵ هاوسەری گیرۆدە بە ماددە هۆشبەرەکان.\nــ نەبوونی رێکخراوی شارەزا بۆ یارمەتی دانی هاووڵاتیان.\nلە واقیع دا دەتوانین بڵێین کە نیوەی ژنانی گیرۆدە بە ماددە هۆشبەرەکان لە رێگای هاوسەرەکانیانەوە تووش دەبن .\nپیاوانی گیرۆدە بۆ ئەوەی پێش ڵە نارەزایەتیی ژنەکانیان بگرن بە هەر شێوازێک هەوڵ دەدەن ژنەکانیان گیرۆدە بکەن .\nبە پێی ڵیکۆڵینەۆەکان ،ژنانی گیرۆدە بە ماددە هۆشبەرکان لە بواری فیزیۆلۆژی و دەروونی خەساری زۆرتر دەبینن بە نسبەت پیاوان .\nلەبواری کۆمەڵایەتیەوە ژنانی گیرۆدە زیاتر تووشی پەراۆیز خستن دەبن، بەتایبەتی لە لای بنەماڵە و نیزیکەکانیانەوە .\nلە بەر ئەوە گیرۆدە بوونی ژنان وەک نەخۆشی چاوی لێناکرێت ، بەڵکوو وەک بابەتی بەلاڕێدا چوونی ئەخلاقی چاوی لێدەکرێ.\nژنانی گیرۆدە بە هۆی نەبوونی سەربەخۆیی ئابووری، بۆ سەندنی ماددە هۆشبەرەکان تووشی بەلاڕێدا چوون دەبن، وەک لەشفرۆشی یان بازرگانی ماددە هۆشبەرەکان و تاوانەکانی تر کە ئەمانە دەبنە هۆی گرتن و زیندانی کردنیان و لە ناو زیندانەکانیشدا بە هۆی نەبونی بارودۆخێکی گونجاو و نەبوونی پێداویستیی دەرمانی و پێوێست و بەکار هێنانی هاوبەشی دەرزی، تووشی نە خۆشییەکانی ئیدز و هیپاتیت دەبن .\nلەواقیع دا مەسەلەی ماددە هۆشبەرەکان لە ئێرانی ژێر دەسەڵاتی کۆماری ئسلامیدا لە گرفتێکی کۆمەڵایەتیەوە بووە بە گرفتێکی سیاسی .\nسوپاهی پاسداران و وزارەتی ئیتڵاعات گەورەترین بەرهەم هێنەرو بڵاوکەرەوەی ماددە هۆشبەرەکانن و زیاتر لە شارو گوندە کوردنشینەکان ئەو بەرنامەیە بەڕێوە دەبەن.\nپێشترماددە هۆشبەرەکان لە وڵاتانی دەرەوە وەک ئەفغانستان دەهاتە ناو ئێران، بە ڵام ئێستا شارو گوندەکانی ناوخۆ بوونەتە ناوەندی بەرهەمهێنانی ماددە هۆشبەرە دەستکردەکانی وەک کراک و شیشە .\nزۆربەی ئەو مەوادانە لە تاقیگاکانی ناو خۆی ئێران بەرهەم دێت. بە داخەوە زیاتر لە ناوچە کوردنشینەکان وەک سەردەشت کە رێژیم هیچ هەنگاوێکی بۆ داخستنی ئەۆ ناوەندانە هەڵ ناگریت.\nکۆماری ئیسلامی دەیهەوێ بۆ سەرکوت کردنی دەنگی نارەزایەتیی خەڵک، پێکهاتەی کۆمەڵگا لێک بترازێنێ و بۆ گەیشتن بەم ئامانجە دەست لە هیچ پیلانیک ناگێڕێتەوە و پەرەپیدان بە ماددە هۆشبەرەکان یەکێک لەو پیلانانەیە .\nکۆماری ئیسلامی وڵاتی ئێرانی کردوەتە زیندانێکی گەورە کە کەس مافی رادەربرینی نیە و هەر جۆرە چالاکیەکی فیکری و سیاسی قەدەغەیە و بە گشتی خەڵک لە مافە ئنسانییەکانی بێبەشە .\nبڕێک لە خەڵک بۆ ئەوە لەو گرفتانە دەرباز بن، دەکەونە رێگایەک کە کۆماری ئسلامی بۆیانی هێشتۆتەوە .ئەویش ماددە هۆشبەرەکانە بە رێژەیەکی زۆر و بە نەرخێکی کەم.\nبەڵام نابێ دست لە سەر دست دانێین و تەسلیمی ئەو بارودۆخە دڵتەزێنە بین .\nژنانی کۆمەڵگای ئێمە هەروەها کە لە مێژوودا و لەم دواییانە لە کۆبانی، بەتەواوی بەدونیایان سەلماند لە دژوارترین بارودۆخەکاندا بەردەوامن و شان بە شانی پیاوان تێکۆشاون و هیچکات کۆڵیان نەداوە .\nئێستایش پێوێستە کۆڵ نەدەین و نەکەوینە داوی ماددە هۆشبەرەکان کە بە راستی ماڵ ۆیرانکەرە.\nبەڵکۆ دەبێ بۆ دەرباز بوون لەو بارودۆخە دڵتەزێنە و بۆ ژیانێکی تەندروست و ئازاد و بنیادنانی کۆمەڵگایکەی دێموکرات، شانە بە شانی یەکتر هەوڵ بدەین .\nناوەڕۆکی ئەم بابەتە را و تێبینیی نووسەرە و ماڵپەڕی کوردستان میدیا لێی بەرپرسیار نییە\nهۆشداری نەتەوە یەکگرتووەکان لە سەر قەیرانی ئاو لە ئێران\nگوندی نێ لە لایەن هێزەکانی ڕێژیمی داگیرکەرەوە گەمارۆ دراوە\nلە شاری سلێمانی هێرش کرایە سەر ماڵی ئەندامێکی حیزبی دێموکرات\nئامریکا ١٠ تێرۆریستی سایبێری ڕێژیمی ئێرانی خستووەتە لیستەی گەمارۆکان\nهاووڵاتییەکی بۆکانی بە تۆمەتی هەڵکردنی ئاڵای کوردستان دەسبەسەر کرا\nڕێژیم پێشی بە بەڕێوەچوونی نەورۆز لە "ئیندرقاش" گرت\nدایک و باوکی شەهید چیا ڕەئوفی ئاگری نەورۆزیان کردەوە\nپێشمەرگەیەکی دێرینی حیزبی دێموکرات کۆچی دوایی کرد\nناوەندیی هاوكاری حیزبەكانی كوردستانی ئێران سپاسنامەیەکی بڵاو کردەوە\nهاودەنگیی ئامریکا و عەرەبستان بە دژی ڕێژیمی ئێران\nــ پەیامی نەورۆزیی لێپرسراوی گشتیی حیزبی دێموکرات بەبۆنەی هاتنی ساڵی نوێی کوردی\nــ بەرنامە و پێڕەوی نێوخۆی حیزبی دێموکراتی کوردستانی ئێران\nــ کەرکووک، کرماشان، عەفرین، نەورۆز\nــ نەورۆزی خاکیپۆشەکان هەلێک بۆ یەکخستنی خەباتی کوردەواری\nرۆژنامەی کوردستان ژ. ٧٢١ بخوێنەوە\nپێناسەیەک لە جوانی سروشت، زیندوو بوونەوە، نوێکردنەوەی ژیان، گۆڕانێک لە دەم و چاو و تەنانەت دەروونی سروشت و هەموو زیندەوەرێک لە وەرزێکی نوێ بە ناوی نەورۆز و هاتنەوەی ڕەنگاوڕەنگی سروشت و کرانەوەی ئامێزی زەوی لەم ڕۆژەدا وەک هەموو ساڵێک دەبیندرێت.\nنەورۆزی خاکێپووشەکان هەلێک بۆ یەکخستنی خەباتی کوردەواری\nجیا لەوە کە ڕێژیمە فاشیستەکانی حاکم بەسەر ڕۆژهەڵات و بەشەکانی دیکەی کوردستان، نوروز، کە جەژنێکی کوردییە، نەیانهێشتووە کە بە ناوی کورد لە جیهاندا بناسرێت و لە نێوخۆی کوردستان لە هەوڵدا بوونە کە بە هێرشی فەرهەنگی، ڕەنگ و بوونی کوردی لێ بستینن و هێماکانی خۆیان لەو ڕێوڕەسمەدا جێگیر بکەن.\nپەیامی کردنەوەی کۆنگرەی ١٦ی حیزب لەلایەن بەڕێز مامۆستا حەسەن شیوەسەڵی\nسڵاو بۆ زیندانیانی سیاسی وە بە تایبەتی سڵاوێكی تایبەتی بۆ نێلسۆن ماندێلا بە ساڵدا چووەکانی نێو زیندانی ڕێژیم وە بەتایبەتی کاک محەممەدی نەزەری، وە سڵاوێکی تایبەتیتر بۆ نێلسۆن ماندێلای زنجیر پسێنی ڕۆژهەڵاتی کوردستان کاک سدیقی کەبوودوەند دەنێرینەوە.\nهەواڵەکانی ناوەندی هەواڵی تیشک، شەممه ٤ی خاکەلێوەی ١٣٩٧\nدیسانترالیزەکردن لە پێکهاتەی نوێی حیزبی دێموکراتدا\nبنەمای بەرپرسیاریەتی، چاودێری و هاوسەنگی؛ كرۆكی پێكهاتەی نوێی حیزبی دێموكراتی كوردستانی ئێران\nبارودۆخی ڕێژیمی ئێران لە ساڵی ١٣٩٧ی هەتاوی\nپڕۆسەی گۆڕانکاری پێکهاتەی حیزب و دەسکەوتەکانی بە کورتی\nپەیامی نەورۆزی لێپرسراوی گشتیی حیزبی دێموکرات بەبۆنەی هاتنی ساڵی نوێی کوردی\nڕێوڕەسمی نەورۆز لە لایەن کۆمکار لە ئاڵمان بەڕێوە چوو\nنەورۆزی خاکی پۆشان لە یونان بەڕێوە چوو


لێدوانی سەنتەری میترۆ دەربارەی بریاری كۆتایی دادگای پێداچوونەوە لەسەر حومكدراوان.\nچاوەروانی ئەوە بووین، دادگای پێداچوونەوە ئاورێك لەو هەموو داخوازی و نارەزایەتییەی رێكخراوەكانی ناوخۆ، دەرەوە و خێزانی حوكمدراوەكان بدەنەوە ، بڕیارەكەیان لە بەرژەوەندی فراوانكردنی ئازادی رادەربڕین بشكێتەوە.\nبەڵام بە داخەوە بڕیارەكە پێچەوانەی ویست و داخوازی ئێمە بوو وەك سەنتەری میترۆو زۆرێك لە رێكخراوەكانی مافی مرۆڤ و چاودێرانی پرۆسەی دیمۆكراسی لە كوردستان.\nوەك پێشتریش داخوازییەكمان خستبۆیە بەردەم سەرۆكی هەرێمی كوردستان، گەر بریاری كۆتایی دادگای پێداچوونەوە هەمان بریاری دادگای تاوانەكانی هەولێر بێت، ئەوە دەسەڵاتەكانی خۆی بەكار بهێنێت و لێبوردنی تایبەتیان بۆ دەربكات.\nبۆیە دوبارە داوا لە سەرۆكی هەرێمی كوردستان دەكەین، داخوازی ئێمەو ئەو رێكخراوانەو خێزانی حوكمدراوان، فەرامۆش نەكات و لێبوردنیان بۆ دەربكات چونكە لە رووی یاساییەوە قۆناغێكی راستكردنەوەی بریاری دادگا نەماوە، تەنها دەركردنی بریاری لێبوردنی تایبەتی سەرۆكی هەرێمی كوردستان بریارەكە هەڵدەوەشێتەوە.\nئه‌م بابه‌ته 2336 جار خوێنراوه‌ته‌وه


"تاکە ڕێگەچارەی دەستەبەربوونی مافی کرێکاران دەربازبوونی کۆمەڵگەیەکی بێدەوڵەتە" - Aryen News\nپلاتفۆرمی دیموکراتکی گەلانی ئێران لە ڕاگەیەندراوێکدا لە بەرەبەری یەکی مەی، ڕۆژی جیهانیی کرێکاران، دووپاتی کردۆتەوە کە مافی کرێکاران بە سیستەمی دەوڵەت نەتەوە چارەسەر نابێت.\nلە ڕاگەیەندراوەکەدا هاتووە: “ئەگەرچی تێکۆشانی کرێکاران سیستەمی چینایەتیی ئێستای ناچار بە گۆڕانکاری کردووە، بەڵام کێشەکان وەک خۆی ماوەتەوە. لە وڵاتانی پیشەسازیدا مافی کرێکاران وڵامدەری پێداویستییە مرۆییەکانی کرێکاران نییە و لە وڵاتانی ناپێشکەوتوو و نادیموکراتیکیشدا دۆخی کرێکاران جیاوازییەکی ئەوتۆی لەگەڵ کۆیلەداری نییە. لە وڵاتێکی وەک ئێران ناڕەزایەتییەکانی کرێکاران لەپێناو مافەکانیان، بە شەلاق و زیندان و دەرکردن لە شوێنی کار وڵام دەدرێتەوە.”\nڕاگەیەندراوەکە بەبیری هێناوەتەوە کە هەوڵەکانی پێشوو بۆ بونیاتنانی دەوڵەتی کۆمۆنیستی و سۆسیالیستیی هاوشێوەی چین، شۆڕەوی، کوبا و چەندین وڵاتی دیکە دەئەنجامی پێچەوانەی لێکەوتۆتەوە. ئەمەشی بۆ خەسڵەتی دەوڵەت وەک ئامرازێکی بەڕێوبردن کە لە پاوانی حزب و دەسەڵاتێکی دیاریکراودا بووە، گەڕاندۆتەوە.\nلەو سۆنگەیەوە چارەسەری لە تێپەڕاندنی کۆمەڵگە و زیهنییەتی دەوڵەتگەرا بینیوە و دەستنیشانی کردووە کە کرێکاران و چەوساوەکان دەبێ پێداگریی لەسەر ستراتیژییەکی درێژخایەن بۆ تێپەڕاندنی دەوڵەت بکەنەوە.\nپلاتفۆرمی دیموکراتیکی گەلانی ئێران لە کۆتایی ڕاگەیەندراوەکەیدا ڕۆژی جیهانیی کرێکارانی لە تەواوی گەلان، زەحمەتکێشان، ژنان و کرێکارانی ئێران و جیهان پیرۆز کردووە و داوای تێکۆشانی هاوبەش لەدژی ستەمکاری و دیکتاتۆریی کردووە.


چوار ڕێنمایی له شێرپه‌نجه‌ی قۆڵۆن پارێزراوت ده‌كات\nپێشتر شێرپه‌نجه‌ی قۆڵۆن هه‌ڕه‌شه نه‌بوو بۆ گه‌نجه‌كان و ته‌نها كه‌سانی به‌ته‌مه‌ن توشی ده‌بوون به‌ڵام ئێستا ئه‌م نه‌خۆشییه توشی ته‌مه‌نه جیاوازه‌كان ده‌بێت.\nده‌زگای" كلیڤلاند كلینیك" ی تایبه‌ت به ته‌ندروستی چه‌ند ڕێنماییه‌ك پێشكه‌ش به مرۆڤایه‌تی ده‌كات كه ده‌توانن به جێبه‌جێ كردنی خۆیان له توشبوون به‌م جۆره‌ی شێرپه‌نجه بپارێزن به‌تایبه‌ت بۆ ئه‌و كه‌سانه‌ی ته‌مه‌نیان له‌نێوان 20-49 ساڵدایه.\n1- خوێن به‌ربوونی ده‌رچه‌ی كۆم پشنگوێ مه‌خه:\nبه‌شێك له گه‌نجان له‌كاتی توشبوون به‌م حاڵه‌ته بابه‌ته‌كه پشت گوێ ده‌خه‌ن، هه‌ركات توشی خوێن به‌ربوونی كۆم و گۆڕانكاری نائاسایی كۆئه‌ندامی هه‌رس بوویت سه‌ردانی پزیشك بكه.\nده‌ست نیشانكردنی شێرپه‌نجه‌ی قۆڵۆن له قۆناغه‌كانی زوودا چاره‌سه‌ر ئاسان ده‌كات، ئه‌گه‌ر له خێزانه‌كه‌تدا توشبوو به شێرپه‌نجه‌ی قۆڵۆن هه‌یه پشكنینی ساڵانه له‌بیر مه‌كه.\n3-مه‌ترسه له باسكردنی حاڵه‌ته‌كه‌ت بۆ پزیشك:\nته‌مه‌نت گه‌نجه و پێت وایه توشی نه‌خۆشی نابیت و نیشانه‌كانی نه‌خۆشییه‌كه‌ت له پزیشك ده‌شاریته‌وه! كارێكی باش ناكه‌یت و زیان به خۆت ده‌گه‌یه‌نیت، ته‌واوی ئه‌و نیشانانه‌ی هه‌ستی پێده‌كه‌یت له‌لای پزیشكه‌كه‌ت باسی بكه.\n4-خواردنی ته‌ندروست بخۆ و وه‌رزش بكه و له كێشانی جگه‌ره دوور بكه‌وه‌ره‌وه:\nخواردنی میوه‌ی فرێش و خواردنی به‌سوود و ده‌وڵه‌مه‌ند به ڕیشاڵ و وه‌رزشكردنی به‌رده‌وام قۆڵۆن له گرفتی ته‌ندروستی پارێزراو ده‌كات و به پێچه‌وانه‌شه‌وه به‌رده‌وام خواردنی فاست فوود و وه‌رزش نه‌كردن و كێشانی جگه‌ره زیانت پێده‌گه‌یه‌نێت.


ئەو ٢ هاوڵاتییە ئێرانییەی تووشی کۆرۆنا بوون گیانیان لەدەستدا\nئەو دوو هاوڵاتییە ئێرانییەی، کە تووشی ڤایرۆسی کۆرۆنا بووبوون، گیانیان لەدەستدا.\n19 فبر - 20:53\n19 فبر - 20:21\nعەلاوی: دووشەممە پێکهاتەی حکومەتی نوێ پێشکەش دەکەم\nمحەمەد تۆفیق عەلاوی، ئاشکرای کرد، کە دووشەممەی داهاتوو پێكهاتەی حكومەتی نوێ پێشكەشی ئەنجومەنی نوێنەرانی عێراق دەکات.\n19 فبر - 19:36\nڕەوتی حیکمە داوادەکات داواکاریی کورد و سوننە ڕەچاو بکرێت\nڕه‌وتی حیكمه، ڕایدەگەیەنێت، کە بەبێ ڕەچاوکردنی داواکاریی کورد و سوننەکان، تەمەنی کابینەی نوێی حکومەتی عێراق کورت دەبێت.\n19 فبر - 19:21\nدوو کەس لە ئێران تووشی کۆرۆنا بوون\nوەزارەتی تەندروستی ئێران، تووشبوونی دوو کەسی بە ڤایرۆسی کورۆنا ڕاگەیاند.\n19 فبر - 15:37\nزیندانیانی سیاسیی کورد داوای بایکۆتی هەڵبژاردن دەکەن\nزیندانیانی سیاسیی کورد لە زیندانەکانی ئێران، سەرەڕای ڕاگەیاندنی پشتیوانی خۆیان لە هەڵمەتی بایکۆتی هەڵبژاردن، ڕایانگەیاندووە کە بایکۆتی هەڵبژاردن بووەتە خواستێکی گشتی.\n19 فبر - 10:26


دژی کەتەسترۆفەکانی سەرمایەداریی \nدژی کەتەسترۆفەکانی سەرمایەداری\nپرۆلێتێرە ئینترناسیۆنالیستەکان، ئیسپانیاINTERNATIONALIST PROLETARIAN\nلە هەموو شوێنێک، بەردەوام کەتەسترۆفەکانی کاپیتالیزم، چڕتر دەبنەوە، ئەمەیش گەیشتۆتە ئاستێکی ئەوەندە بەرز کە تادێت ناکۆکتر دەبێت لەگەڵ ژیاندا لەسەر گۆی زەی. جەنگ بەقووڵایی جیهاندا بڵاودەبێتەوە، برسێتیەکی فراوان، چڕتر بوونەوەی چەوساندنەوە، زنجیرەیەکی بەردەوام لە حاڵەتی خۆکوشتن، بە شت کردنی هەموو پەیوەندیە کۆمەڵایەتیەکان، زەبروزەنگ لەنێوان پرۆلێتاریاداو دژی پرۆلێتاریا (زەبروزەنگی سێکسی، زەبروزەنگی ڕەگەزپەرستی، زەبروزەنگ دژی مناڵ و پیر ...)، پڕبوونی زیندانەکان، کاولکردنی زەوی، خۆراکێکی تا بڵێی ژەهراوی، وێرانکردنی تەندروستی، هتد. هەرگیز دوژمنایەتی نێوان سەرمایەداری و ژیان ئەوەندەی ئێستا زیانبەش نەبووە. وە هەرگیز پێویستیی بە دەستوبردی شۆڕشی کۆمەڵایەتی و مەیلی قبوڵ کردنی، وەک ئێستا کەم نەبووە.\nچەندان دەیە لە دژە-شۆڕش و لە ئاشتی کۆمەلایەتی، پرۆلێتاریایان پارچە پارچە کرد، ئەمەیش بووە هۆی زیاتر کردنی پرۆسێس و میکانیزمی بەرهەمهێنانەوەی کاپیتالیزم؛ بەجۆرێک کە پەردەیەکی دابوو بەسەر بوونی چینە کۆمەڵایەتیەکاندا (لە سەروویانەوە پرۆلێتاریا)، ئەمەیش شوێنەواری ئەو یەکێتیەی ڕاماڵی بوو کە ئەو چینە کۆمەڵایەتیە، گەشەیەکی مێژوویی پێدابوو. خودی ئا ئەم کاپیتالیزمە خۆی، هەر لەسەر ئەو واقیعەی خۆمانی تێدا دەژین، لە زنجیرەیەک ئایدیۆلۆژیادا بەرجەستە بووە کە گرفتەکان جیا دەکەنەوە لە یەکتر و چارەسەری دیاریکراویش بۆ هەریەکێکیان بەجیا دادەنێن، ئەو گرفتانەی کە هەر هەمان سیستم دروستیان دەکات. دەرئەنجام، بزووتنەوەی جیاواز جیاواز لەم کێشانە نزیک دەبنەوەو هەوڵی چارەسەریان بۆ دادەنێن. ئەمە لەکاتێکا هیچ چارەسەرێکی جیاواز نیە بۆ هەر گرفتێک بەجیا، زیاتر لەوەیش، ئەم پارچە کردنە، لە هەمانکاتدا، ناوەڕۆکی واقیعی گرفتەکان دەگۆڕێت. وە هەر بەو چەشنە، ئایدیۆلۆژیا دروست دەبێت بۆ چەوساندنەوەی ژن لە لایەن پیاوەوە، بۆ چەوساندنەوەی ڕەگەزەکانی تر لە ڕەگەزی سپیەوە، بۆ وێرانکردنی سروشت لە لەلایەن مرۆڤەوە، وە ئیتر ئەمانە واقیع دەخەنە ژێر ئەو پێوەرە ئایدیۆلۆژیانەوە. لە تێکۆشانیشدا بە شێوازی جیاوازی ئەم دەستانە، بزووتنەوە جیاوازەکان، لەسەر ئاستی هەر گروپێکی دیاریکراو، دەکەونە ڕکابەریی لە نێوان خۆیاندا لە پێناوی ئەوەدا کە دەوڵەت باشتر دان بە مافەکانی ئەواندا بنێت.\nئا بەم جۆرە، لەسەر ئاستی سیاسی، ڕکابەریی نێوان کاڵاکان، لە ڕکابەریی پێناسەی جیاواز جیاوازدا خۆی دەردەبڕێت، ئەمانەیش هەموویان، لە بەرژەوەندیی بەبایەخترین سیاسەتی "پێشنیار کراو"و بەرژەوەندیی ئیدارە حکومیەکەیدایە. وە ئیتر هەر بەو چەشنە، ڕەخنەی تاکتاکی سەرمایە، دەچێتە جێگای ڕەخنەیەک کە لە جەوهەردا ڕەخنەی هەموو لایەنەکانی سەرمایەیە، ئەمەیش نەک وەک تایبەتمەندیەک، بەڵکو وەک دەربڕینێکی گشتی کە هەموو لایەنەکان دەگرێتەوەو ئەو سیستمە کۆمەلایەتیە دەخاتە ژێر پرسیار کە بەرهەمهێنی هەموو ئەو گرفتانەیە.\nگەشەی ئەم کۆمەڵگایە، پەیوەندیەکی پتەوی بە گەشەی تاکە دابڕاوەکانەوەیە. کۆمەڵگای بازرگانی گشتی، هەموو ئەو کۆمەڵگانە دووردەخاتەوەو لەناویان دەبات کە کۆمەڵگەی پارە نین، وە هەموو شتێک برەو پێدەدات کە لێکدابڕانی کۆمەلایەتی زیاد دەکات. هەرچی شتێک یەکبگرێتەوە، لە لێکدابڕاندا یەکدەگرێتەوە. ئەمەیە جەوهەری ئەم جیهانەو شێوازی ژیانی، ئەمەیە دیموکراسیەت.\nئەو کاریگەریەی ئەم واقیعە لەسەر کۆمەڵگای مرۆڤایەتیی جێدێڵێت، سروشتە کۆمەلایەتیەکەی دەکوژێت، وە دەیکاتە گەردیلەی تاکتاکی لێکدابڕاو لە بەرژەوەندی دژ بە یەکدا، ئەمەیش بەردەوام لە زیاد بووندایە. هاوڵاتی ئەمڕۆ، ڕۆشنترین نموونەیە لەسەر ئەوەی کە چۆن گەشەی بازرگانی و تاکی لێکدابڕاو لە یەکتر، لە فۆرمێکی هاوشاندا گەشە دەکەن. ئەم پێشکەوتنە، نەک هەر دڕندانە کۆمەڵگەی مرۆڤایەتی لەنێو دەبات، بەڵکو ڕێگریی گەورەیش لەبەردەم خەباتدا دادەنێت دژی سەرمایەداریی، کاتێک ئەو تاکە دابڕاوە، دەیەوێت بە ئاراستەیەکی ناکۆک بەو پێشکەوتنەی ڕێکخستنی کۆمەڵگا بڕوات کە دژی سەرمایەیە، ئەو یەکێتی خەباتەی لە بوونەوەرێکی کۆلێکتیڤەوە دێت، لە چینێکی کۆمەڵایەتی شۆڕشگێرەوە، پرۆلێتاریا.\nئا لەم حاڵەدا، پرۆلێتاریا، ڕووبەڕووی زەحمەتێکی زۆر دەبێتەوە لە کارەکانی و لە داننان بەخۆیشیدا وەک چینێک. بوونی ئەو، هەروەک پرۆسێسە مێژووییە دەوڵەمەندەکەی لە خەباتداو پرۆگرامەکەی، نێگەتیڤ دەنوێنێت لە مێژوودا، ئیتر ئەمە بە شێواندنی بێت یان بە شاردنەوەی ئەم واقیعە مێژووییە. دینامیکیەتی سەرمایە خۆی و هێزە ئایدیۆلۆژیەکەی، ئەو چالاکیە کۆمەڵایەتیەن کە نەفی بوونی چینەکەمان دەکات بەو مانایەی نزم دەکرێتەوە بۆ ئاستی بەرهەمهێنان و نوێ کردنەوەی سەرمایە، بۆ ئەو ئاستەی وادادەنرێت هەتاهەتاییە، بابەتێکی بچووکی سەرمایەیە؛ بازرگانیەکی سادەی هێزی کارەو دەتوانرێت بەپێی پێویستی بەرهەمهێنان سوودی لێوەربگیرێت یان فڕی بدرێتە لاوە؛ وە ئیتر ئەو خۆی هەر تەنها بە ڕووداوە کۆمەڵایەتیەکاندا هەڵدەڕوانێت.\nئا ئەم واقیعە، بە تەواوی وای لە پرۆلێتاریا خۆی کردووە کە خۆیان بەهیچ نەزانن پرۆلێتێر نەبێت. وە ئیتر یەکێک وادەزانێت ئەوان پرۆلێتێریش نین، بەڵکو کۆمەڵێکن لە کاردا دامەزراون، یەکێکی تر وادەزانێت پرۆلێتاریاش نین، بەڵکو کۆمەڵە بێکارێکن، ئەوانی تریش خۆیان بە جووتیار دەزانن بەرامبەر بە کرێکاران، یەکێکی تر وا لە خۆی دەڕوانێت بازرگانێکە، ئەمە تەنها لەبەر ئەوەی عارەبانەیەکی دەسگێڕی پێیە، گەلێکی تریش وا دەبینن زۆر مناڵن یان زۆر پیرن بۆ ئەوەی پرۆلێتێر بن، ئەو کەسانەیش هەن کە کەمتر هەست بە پرسی چینەکەیان دەکەن لەبەر ئەوەی ئافرەتن، یان وا هەست دەکەن چەوساندنەوەی ڕەگەزەکەیان زیاتر جێی بایەخە هەتا چینەکەیان، وە ئیتر لەبری ئەوەی وەک پرۆلێتێرێکی ڕەشپێست، یان پرۆلێتێرێکی لاتینی، وە یان پرۆلێتێرێکی ئاسیاوی خۆیان ببینن، هەستی ڕەشپێستێک و لاتینیەک و ئاسیاویەک دایاندەگرێت. وە ئەوانەیشی بەسەر ئەم شێوە ڕەگەزپەرستیانەدا زاڵ دەبن کە نەفی کردنێکی ڕاستەوخۆی واقیعی پرۆلێتاریایە، ئەوانە هەمان نەفی کردن دەکەن، بەڵام لە فۆرمی ئایدیۆلۆژیا سیاسیەکاندا. ئەمەیش وەک هەستی "ئەنتی-ئیمپریالیست"، "ئەنتی نیو-لیبرالیزم"، "فەلەستین"، "جوولەکە"، "کوبی"، "چەپگەرایی"، "فەرەنسی"، "یانکی"، "ئەیمەرە"، "کورد"، "کرواسی"، "کرێکاری جیهانی یەکەم"، "فێمێنیست"، "ئەنتی ڕاسیست"، هتد.\nگەشەی ئا ئەم کۆنسێپتە مەعریفیانە، وەک هێزەکانی سۆشیال-دیموکرات خۆیان دەناسێنن و دژی پرۆسێسی خۆپێکهێنانی پرۆلێتاریان وەک نەفی کردنی کەتەسترۆفەکانی ئەم جیهانە. ئا بەم جۆرە، تێڕوانینی ئەو چینە بەوە کەم دەکرێتەوە کە تێکەڵەیەکە لە پێناسەو کۆمەلگەی وەهمی کە لە کۆمەڵگای پارەدا دەژین.\nلە هەمانکاتدا، سیاسەت هەر یەکێکە لەو ئایدیۆلۆژیا سەرەکیانەی دژی چینەکەمانە. وە پرسی گۆڕانکاریی کۆمەلایەتی دادەبەزێنیت بۆ دەستگرتن بەسەر دەوڵەتدا، ئیتر ئەمە بە ڕێگای هەڵبژاردن بێت یان بە ڕێگای زەبروزەنگ، ئەمەیش لە پێناوی زنجیرەیەک ئیجرائاتدا "کە دەخرێتە بەردەم کۆمەڵگای سەرمایەداریی" و "ئاڵترناتیڤێکی واقیعی و بە دەستوبرد" پێشکەش دەکات.\nبەڵام خۆ دەولەت ئۆرگانێکی بێلایەن نیە کە بتوانرێت بەپێی ئیرادەی ئەم سەرکردەو ئەو حیزب بەکار بهێنرێت، بەڵکو ڕێکخراوێکە وەک هێزی ئەم کۆمەڵگایەی ئێستا، واتە سەرمایە، وە هەرکەس ئەو دەوڵەتە بگرێتەدەست، هەر سوور دەبێت لەسەر ئەوەی لە چوارچێوەی سەرمایەداریدا ڕۆڵی خۆی بنوێنێت. وە زۆر دوور دەبن لەوەی دەوڵەت ئاراستە بکەن، بەڵکو ئەوان خۆیان لە دەوڵەتەوە ئاراستە دەکرێن. هەر لەبەر ئەوە، هیچ ئیجرائاتێکی سیاسی، فۆرمە جیاوازەکانی گەشەی سەرمایەو بناغەکانی ئەم کۆمەڵگایە ناخەنە ژێر پرسیارەوە، وە یان هیچ جۆرە ئاڵترناتیڤێکی واقیعی پێشکەش ناکەن. بڕواننە کوباو فەنزوێلا، وە یان پرۆسێسی سەربەخۆیی ئێستای کەتەلۆنیا.\nسەرباری هەموو ئەم زەحمەتانە، سەرباری هەموو ئەم هێزو ئامرازانەی بەکاردەهێنرێن دژی خۆپێکهێنانی پرۆلێتاریا وەک هێزێکی شۆڕشگێر، ئینجایش هیچ پێشبینیەک، هیچ ڕێگایەکی دەرچوون نیە لە کەتەسترۆفەکانی کاپیتالیزم، شۆڕشی کۆمەڵایەتی نەبێت. وە هیچ گومانێکمان نیە لەوەی کەتەسترۆفەکانی کاپیتالیزم هەر بەردەوام دەبێت و زیاتریش ژیان لەسەر ئەم ئەستێرەیە دەکاتە مەحاڵ. وە گومانیشمان لەوە نیە کە خەباتی چینەکەمان، لێرەو لەوێ، هەر بەردەوام دەبێت بۆ بەرهەمهێنانەوەی خۆیان. بەڵام لەگەڵ ئەوەیشدا، شتی سەرەکی ئەوە نیە تێبینی ئەم دەلیلانە بکرێت، بەڵکو ڕێکخستنی ئەم خەباتانەیە وەک یەک خەباتی ئینترناسیۆنالیستی، لە پێناوی خستنی کاپیتالیزمدا،\nئەمەیش بە بەکارهێنانی ئەزموونە مێژووییە کەڵەکەبووەکان بۆ سەرکەوتن بەسەر سنوورداریمان و لاوازیەکانمان و ئینکاری هەر شتێک کە ڕێگری ئینترناسیۆنالیزم و چالاکیی ئینترناسیۆنالیستانەیە دژی سەرمایەو دەوڵەت. ئەمە تاکە ڕێڕەوی ڕاستەقینەی بەرگری کردنە لە پێداویستیەکانی مرۆڤ دژی پێداویستیەکانی سەرمایە. ڕێفۆرم و هیواو خەونی ڕەتکردنەوەی شۆڕش، هیچ نین جگە لە هێزە پارێزەرەکانی ئەم جیهانە نەبێت. هیچ ڕێگایەکی ترمان لەبەردەمدا نیە بۆ دەرچوون لەم چاڵە جگە لە لێدان و شکاندنی میکانیزمەکانی بەرگری کردن لە سەرمایەداری و ڕێگری کردن لە ڕێکخستنی خەباتی هاوبەشمان. ڕێکخستنی خۆیشمان پێکەوە – لە دەرەوەو دژی هەموو پێکهاتەکانی دەوڵەت – بۆ خەبات دژی ئەم سیستمە کوشندەیە، لە بەرگریدا لە پێداویستیەکانی مرۆڤ دژی پێداویستیەکانی سەرمایە، لە دڵنیاکردنەوەدا لە ئینسانیەت دژی بە شت کردنەکانی سەرمایە ...................\nدەبا خەباتی چینەکەمان، دژی کەتەسترۆفە گلۆباڵیەکانی سەرمایەداری، دژی هەموو کۆمەڵگای چینایەتی، ئینترناسیۆنالیستانە ڕێکبخەین!


لە كۆنگرەی 13 تا هۆقەباز\nدەوترێ مێژوو خۆی دووبارە دەكاتەوە، بە دیوەكەی تر كاركردنی كارەكتەرەكانی ئێستایە لەسەر رووداو گەلێك لە رابردوو روویانداوە و ئەوان دەیانەوێت لە سەردەمێكی تر، بە فۆڕم و كەرەسەتەیەكی تر، كار بۆ دووبارە كردنەوەی بكەن.\nزۆرجار ئەو هەوڵە شكست دەهێنێت، زۆرجاریش سەركەوتوو دەبێت كەواتە چانسەكە 50 بە 50یە. ئەوەی ئێستا لەناو پارتی دەگوزەرێ و دوای رووداوەكەی هۆقەبازو وەڵام و وەڵامدانەوەكان لایەنی كەم پەردەی لەسەر ئەوە هەڵماڵی كە باڵ باڵێن لەناو پارتی هەیە، ئەو باڵ باڵێنە ئەگەر رۆڵ بینینش بێت، وجودی هەیە، كە لە دیدی من روانگەی جیاوازی سیاسەت كردنە لە نێوان نێچیرڤان بارزانی و مەسرور بارزانی.\nئەوەی نوێیە لە باڵ باڵێنی ناو پارتی!\nباڵ باڵێنی ناو پارتی، روونتر بڵێم ناو بنەماڵەی بارزانی بڕیار بەدەست و حاكمی حزب، شتێكی نوێ نیە.\nئەوەی رێبوار كەریم لە دیمانەكەی دەنكی ئەمەریكا دەیڵێ، دوو دیوی ھەیە، یان بەشێكە لە سەرەتای شەڕی هەردوو باڵ یانیش قسەیەكە رێبوار بۆ داهاتووی خۆی كردی.\nسروشتی هەموو دەسەڵاتێكی بنەماڵەیی، پڕیەتی لە ململانێی سەخت تا كودەتا بە هەردوو جۆری، نمونەی وەها لە ماوەی نزیكی رابردوو لە سعودیە روویدا، پێش ئەویش لە قەتەڕ..\nراستە پارتی دیموكراتی كوردستان حزبێكی بڕیار مەركەزییە، مەكەزیەتەكە بۆ بنەماڵەیە بەرانبەر بەوانی تر.\nكۆنگرەی ١٣.. خاڵی یەكلا كەرەوە بوو؟\nبەهۆی سەرقاڵی نێچیرڤان بارزانی بە كاروباری حكومەت و تیمی خراپی دەوروبەری كە بەشی زۆریان تۆمەتی گەندەڵیان لەسەر هەیە، هاوكات نزیكی مەسرور بارزانی لە ناو حزب و بەهێزی دەزگای پاراستن، باڵانسی كۆنگرەی بەلای مەسرور برد.\nلە هەشت ساڵی رابردوو، باڵی مەسرور ئیشی زۆری لەناو حزب كرد، ئەوە لای پارتییەكان و ئەوانەی چاودێری دۆخی ناوخۆی ئەو حزبە دەكەن روونە.\nبنەماڵە یا ئەنجومەنی سەركردایەتی؟\nهەمیشە لە پرسە چارەنووسسازەكاندا مەگەر بۆ دیكۆر ئەنجومەنی سەركردایەتی پارتی دەركەوت بێت، یان بۆ تەسدیقی بڕیاری بنەماڵەی بارزانی كۆ بووبێتەوە، ئەمەش لای پارتییەكان عەیبەك نیەو زۆرجار شانازی پێوە دەكەن!\nدوای هەڵبژاردنی پەرلەمانی كوردستان، تەنیا یەكجار فازڵ میرانی سكرتێری حزب گوتی؛ نێچیرڤان بارزانی تاكە كاندیدمانە، ئیتر ئەویش و هیچ سەركردایەتیەكی پارتی ئەو قسەیەی دووبارە نەكردوە، بەڵكو دەیانوت ئەنجومەنی سەركردایەتی لە كۆبوونەوەی خۆیدا بڕیاری لەسەر دەدات!\nئەمە گۆڕانكارییەكی جەوهەری بوو لەناو پارتی، ئاخر هەمیشە بنەماڵە ئەو پرسەی بێ دەنگدانی سەركردایەتی یەكلا كردۆتەوە، بەڵام پێداگیری مەسرور بۆ بوونی بە سەرۆك وەزیران و پشتگیری باوكی سیناریۆی زیندوو كردنەوەی سەرۆكایەتی هەرێمی كوردستانی هێنایە پێشەوەو نێچیرڤان بارزانی كاندید كرا بۆ ئەو پۆشتەو لە سەركردایەتیی مەسرور كاندید كرا.\nهۆقەباز و وتاری سەرۆكی حكومەت!\nلە وتاری پەرلەماندا، مەسرور بارزانی وەك بڵێی پارتی ئۆپۆزسیۆن بووە لە دوای ٢٠٠٥ قسەی كرد، رایگەیاند ڕوویان لە بەغدایە و پشتیان لە توركیا.\nتەنانەت لە كاندید بوونی مەسرور بارزانی، خودی ئەردۆگان زۆر نیگەران بوو، بەپێی هەندێك زانیاری تەلەفۆنی بۆ نێچیرڤان بارزانی كردووە.\nحەقیقەتێك هەیە من پشتگیری لێ دەكەم، تا ئەو كاتەی هەرێمی كوردستان بەشێكە لە عێراق، دەبێ باشترین پەیوەندیمان لەگەڵ بەغدا هەبێ و كێشەكان لەسەر بنەمای یاساو دەستوور چارەسەر بكەین، ئەمە دەبێت ستراتیژ بێ نەك تەكتیك.\nمەسرور بارزانی لە رووكەشدا ئەوە بەرنامەیەتی، ئەو بەرنامەیەش كێشەكی قوڵ بۆ توركیا دروست دەكات كە لە سەردەمی نێچیرڤان بارزانی وای لێهاتبوو حكومەت بێ پرسی ئەنقەرە بەیاننامەشی لەسەر تۆپبارانی سنوورەكانی دەرنەدەكرد!\nڕووداوەكەی هۆقەباز هێشتا دیوە نهێنییەكانی روون نەبوەتەوە، ئەگەر پەكەكە بكەری رووداوەكە بووە بۆ لە سەردەمی حوكمڕانی نێچیرڤان بارزانی وەها كردەوەیەكی نەكرد؟\nمن دڵنیام لەوەی كەناڵی پەیوەندی لەنێوان پەكەكە و توركیا هەیە، ئەگەر پەكەكە بكەری رووداوەكە بێت ئەوا ئەو كەناڵە رۆڵی سەرەكی بینیوەو ئامانجیش گوشارخستنە سەر كابینەكەی مەسرور بەغدادیە!\nمەسعود بارزانی و شا سەلمان\nلە رابردوود وێنایەكی وەها هەبوو كە تا مەسعود بارزانی لە ژیان مابێت، ململانێی دەسەڵات گرتنە دەست لە نێوان نێچیرڤان و مەسرور دروست نابێت. بەڵام رووداوەكانی پاش هۆقەباز، وێنایەكی تر نیشان دەدەن، پێدەچێ كۆپی پەیستی تەجروبەی سعودیە لێرە دووبارە ببێتەوە، كاتێك شا سەلمان بۆ خاتری هێنانە پێشەوەی محەمەدی كوڕی، محەمەد بن نایف بن عەبدولعەزیز ئال سعودی لابرد، رەنگە لە چوار ساڵی داهاتوو ئەوە روون بێتەوە كە چی روودەدات.\nمەلا مستەفای بارزانی، وەك رووداوەكانی دوای گیان لە دەستدانی بەهۆی نەخۆشییەوە دەری دەخات پێ ناچێت لە هیچ شتێكی لەسەر شوێنگرتنەوەی خۆی بەجێهێشت بێت. ئیدریس بارزانی و مەسعود بارزانی دوو هەرە كوڕی دیاری بارزانین كە لەناو حزبدا دەسەڵاتی فراوانیان هەبوو، ئیدریس لە رووی تەمەنەوە لە مەسعود گەورەترەو ئەو لەناو حزب رۆڵی سەرەكی هەبوو، بەڵام مەسعود بارزانی ئەو دەم بەرپرسی یەكەمی دەزگای پاراستن بوو، دواتریش ئیدریس پۆستی سەرۆكی حزبی بۆ براكەی لە دوای باوكی جێهێشت، ئەگەرچی ئەوانەی لەو سەردەم لە سەركردایەتی نزیك بوون و دەگێڕنەوە، مەسعود بارزانی هیچ هەنگاو و بڕیارێكی بێ ئیدریس بارزانی هەڵ نەگرتووە.\nدوای 2005 بە تایبەت، كاتێك نێچیرڤان بارزانی بوو بە سەرۆكی حكومەتی یەكگرتوو، دۆخێك هاتە پێشەوە كە حكومەت لە حزب بەهێزتر دەردەكەوت، بەتایبەت لای پارتی، ویستی هاتنە ناو حكومەت زۆر بەهێز بوو.\nمەسرور بارزانی دوای گەڕانەوەی لە ئەمەریكا، دەزگای پاراستنی گرتە دەست، ئەمەش یەكەم هەنگاوی كۆپی پەیستی شوێنهەڵگرتنی باوكی بوو، وردە وردە بەهۆی رووداوگەلێكی ناوچەیەكی تەژی لە ململانێی سیاسی و شەڕی عەسكەری و شەڕی هەواڵگری، پێویست بوو دەزگای پاراستن بەهێزتر بكرێت وەك سروشتی هەر وڵاتێكی رۆژهەڵاتی ناوەڕاست كە بڕیار بەدەستان گرنگی تایبەت بە دەزگای هەواڵگری و عەسكەری دەدەن.\nئێستا كە وێنایەكە وەها خۆی نمایش دەكات كە ئیتر مەسرور بارزانی رەقەم یەكی ناو پارتییە، باوەڕ ناكەم بێ بنەماو هۆكار بێت، یان ئەوەی روودەدات ویستی باوكە بۆ كوڕەكەی یانیش واقیعێكە خۆی فەڕز كردووە، ئەو دیوەش دەكرێت بەهەند وەرگیردرێت كە رۆڵ بینین بێت لەنێوان دوو ئامۆزایەكەو سەرقاڵ كردنی شەقامی كوردی و حزبەكانی تریش بە وەها دۆخێك.\nئەوەی ئاسایی و یاسایی و سیاسیی و تەندروستە، ئەوەیە، دەكرێت روانگەی مەسرور بارزانی تەواو پێچەوانەی روانگەی نێچیرڤان بارزانی بێت لە ئیدارەدانی حكومەت، ئەگەر كۆپی پەیست بوایە بە دیدی من هەڵەیەكی زەق بوو.\nئەوەیشی دەكرێت خوێندنەوەی دیدی هەر كەسێكی بۆ بكرێت ئەوەیە، دوای خۆی مەسعود بارزانی وەك ئیدریس بارزانی برای كلیلی حزب دەداتە نێچیرڤانی برازای یان وەك شا سەلمان دەیداتە كوڕەكەی؟\nگەرمای هاوین بکوژی کۆرۆنا یان رزگارکەری مرۆڤ!\nلەنێوان میحوەری ئەمەریکا یا ئێران.. پەرلەمان چ بڕیارێک دەدات؟\nشكستی پڕۆژەی ئەمەریكا لە سوریا\nبنیادنانی دەوڵەت لەنێوان ستراتیژو بەرژەوەندی\nتوركیا خه‌ریكه سێ ناحیه له سنوری زاخۆ به ته‌واوی داگیر دەكات\nهەرێم چۆن مامەڵە لەگەڵ دۆخەکە بکات ؟\nهەرێمی کوردستان بەرەو کوێ؟\nفەرهاد سەنگاوی: پارتی بوون وەك ئەوەیە "لە سواری ئەسپێكی بەرزەوە دابەزیتە سەر كەرێكی گول"\nگرووپێكی ئێرانی بەرپرسیارێتی تەقاندنەوەی وێستگە ئەتۆمیەكەی ئەمڕۆ دەگرێتە ئەستۆ\nسەرۆكی حكومەت وەڵامی چۆن وەڵامی هاشتاگی كوا 400 ملیارەكە دەداتەوە\nتیمێكی سیخوڕی توركیا لە كوردستان دەستگیركرا\nئەمڕۆ لە زۆری ژمارەی تووشبووانی كۆرۆنا هەولێر كەوتە پێش سلێمانیەوە\nلەسەر وێنەو ڤیدیۆی لاهور شێخ جەنگی كەناڵی جەزیرە روونكردنەوەیەك بڵاودەكاتەوە\nلڤین وادەی دابەشكردنی موچەی وەزارەتی تەندروستی ئاشكرا دەكات


ئازادی لە سەردەمی دەرنەبڕیندا! - پەرەگراف\nئازادی لە سەردەمی دەرنەبڕیندا!\nنووسینی: ڕێبوار كەریم وەلی\nلە كاتێكدا كە پەتای كۆرۆناو قەیرانی دارایی و متمانە بە دەسەڵات، تەنگی بە هاووڵاتیان هەڵچنیوە، ئازادیی ڕادەربڕین و ڕۆژنامەنوسی، دەربڕینی ناڕەزایەتیی گشتی و تاكەكەسی و، جیاوازیی بیروڕا لە لایەن دەسەڵاتەوە كراوەتە ئامانج.\nكارنامەی حكومەتی هەرێم كە متمانەی لە پەرلەمان و حزبە بەشداربوەكان وەرگرتووە، بە كەمترین وشە باس لە ئازادیی ڕادەربڕین و ڕۆژنامەنوسی دەكات. لە ماوەی ڕابردووشدا، ئەو پڕۆژە یاسایانەی كە لە مەتبەخی حكومەتەوە ڕەوانەی پەرلەمان دەكران، لەژێر ناوی (ڕێكـ ـ خستن)ەوە، مەودایەكی ئەوتۆیان بۆ هیچ سەرەقوتەیەك نەهێشتۆتەوە.\n هەرچییەك كە بەدڵی دەسەڵات نەبێ لە سێ حاڵەت بەدەر نابێ.\nیەكەم، دەربڕینی ناڕەزایەتی یەكسانە بە هاندانی خەڵك بۆ توندوتیژی و پێشێلكردنی ڕێنماییەكان كە ئەگەر شكی پەیوەندی لەگەڵ هەرێمی سلێمانیت لێبكرێ، یاسای بەرەنگاربوونەوەی تیرۆر دەتگرێتەوە.\nدووەم، ئەگەر باس لە نەبوونی ئازادی، ئەدای خراپی حكومەت و گەندەڵی بكەی، ئەوكاتەش بە تۆمەتی ناوزڕاندن ڕاپێچ دەكرێی.\nسێیەمیش لێرە بەولاوە باسكردنی ڕابردوو دەبێتە بێڕێزی و سوكایەتی بە ڕەمز و پیرۆزییەكان كە تەنانەت ئەگەر پڕۆژەكەش نەبێتە قانون، تا ئەوكاتە قانونێكی دیكەی بۆ دەبیننەوە.\nهەر سێ حزبە سەرەكییەكەی دەسەڵات كە كێشەیان لەگەڵ دەرەوە و ناوەوەی خۆیان هەیە، پێیانوایە دەتوانن لەو ڕێگەیەوە ڕای گشتی بەرزەفت بكەن، بەڵام لە ڕاستیدا ئەو كۆتوبەندانە، بە فیعلیی پاڵنانی خەڵكە بۆ ئەو ئاڕاستەیەی كە خۆیان لێیدەترسن. ئازادی لە كوردستان نە موڵكی حزبە سیاسییەكانە و نە میراتێكە لەسەریان تاپۆ كرابێ! بگرە بەرهەمی قوربانیدانی هەزاران گەنج و پیری ئەم وڵاتەیە و هیچ پاساوێك ناتوانێ سنورداری بكات، مەگەر ئەوەی كە دەسەڵات بتوانێ قەرەبووی ئەو مێژووە بۆ خەڵك بكاتەوە كە ئەوەش مەحاڵە.\nئازادیی بێ ناوەڕۆك و كۆتوبەندكراو بە قانونی جۆراوجۆر، كۆمەڵگا و حوكمڕانی لە بنچینەی سەرەكیی مافەكانی مرۆڤ دور دەخاتەوە. گرتن و ڕاوەدونانی چالاكوان و ڕۆژنامەنوسان، دروستكردنی لەشكرێك لە قەڵەمی موالیی بۆ بێڕیزی بە جیاوازئەندێشان، بۆمبێكی تەوقیتكراوە كە بە ئاشتیی كۆمەڵایەتیدا دەتەقێتەوە… هەموو ڕێگرییەك دەرفەتێكە بۆ دۆزینەوەی ڕێگەیەكی دیكە.\nكۆمەڵگە و دەسەڵاتێك كە لای خەڵك بانگەشەی ئازادی بكەن، دەبێ ئەو ئازادییە بۆ دەربڕین بێت، لەهەر شوێنێك ئازادییەك هەبێ، بۆ دەربڕینە و دەربڕینیش تاوان و سەرپێچی نییە. لەهەر شوێنێكیش دەربڕین تاوان بوو كەواتا ئازادی درۆیەكی شاخدارە!


یاریزانی دێرینی کرکێتی پاکستان براوەی هەڵبژاردنەکانی وڵاتەکەیەتی\nسەرۆکی پارتی تەحریکێ ئینساف و یاریزانی دێرینی کرکێت عمران خان توانی لە هەڵبژاردنەکانی پاکستاندا سەرکەوتن بەدەست بهێنێت.\nئەنجامە فەرمییەکانی دەنگدانەکەی ڕۆژی چوارشەممە نیشان دەدات پارتەکەی خان زۆرینەی بە دەست هێناوە و دەتوانێت حکومەت پێکبهێنێت.\nعمران خان لە وتاری سەرکەوتنەکەیدا گوتی ئەمە ڕێکوپێکترین و شەفاف ترین هەڵبژاردنی پاکستان بووە. هەرچەندە باسی لەو سکاڵایانەش کرد کە گوایە فێل و تەڵەکە کراوە لە دەنگدانەکەدا و گوتی ئێمە هاوکاری لەگەڵ ئەو لایەنانەدا دەکەین بۆ لێکۆڵینەوە کردن لەسەر سکاڵاکان.\nشەهباز شەریف کاندید و سەرۆکی پارتی موسلم لیگ\nکاندیدەکانی تری هەردوو حزبی پێشووی باڵا دەست لە پاکستان، شەهباز شەریفی کاندیدی پارتی موسلم لیگ و برای نەواز شەریفی سەرۆک وەزیری پێشووی پاکستان کە ئێستا بە تۆمەتی گەندەڵی لەگەڵ کچەکەی لە زیندانە، و بلاوەل بۆتۆ زەرداری کاندیدی پارتی گەلی پاکستان، کە کوڕی سەرۆک وەزیری پێشووتر بێنەزیر بۆتۆ و کوڕەزای زولفقار عەلی بۆتۆی دامەزرێنەری پارتەکەیە، ئەنجامەکانی هەڵبژاردنەکەیان ڕەت کردۆتەوە و دەڵێن فێڵی تێدا کراوە.\nئەگەر ئەم حکومەتە دابمەزرێت ئەمە دەبێتە دووهەم جار بە شێوەیەکی دیموکراسی دەساودەتی دەسەڵات بکرێت لە پاکستاندا. لە ساڵی 1947 وە کە پاکستان دامەزراوە هەتا ساڵی 2013 هەمیشە حکومەتەکان بە کودەتای سەربازی گۆڕاوە.\nبلاوەل بۆتۆ زەرداری سەرۆک و کاندیدی پارتی گەلی پاکستان\nپارتەکەی عمران خان ( تەحریکێ ئینساف) لە ساڵی 1996 دامەزرا، کە ئەو کات یەکەم هەنگاوی خان بوو بچێتە نێو سیاسەتەوە. لە سەرەتاوە کەس بڕوای نەدەکرد خان سیاسەتمەدارێکی سەرکوتوو بێت و ودەیان گوت ئەو وا دەزانێ گۆڕەپانی سیاسەت گۆڕەپانی یارییەکانی کرکێتە. بەڵام یەکێک بوو لە پارتانە کە بە شێوەیەکی زۆر زوو گەشەی سەند هەتا هڵبژاردنی ساڵی 2013 بوو بە سێهەم گەورەترین پارتی سیاسی لە پاکستان لە پاش پارتی موسلم لیگ کە زیاتر لە 50 ساڵە دامەزراوەو پارتی گەل کە لە سالی 1967 وە دامەزراوە.\nخۆشحاڵی دەربڕینی لایەنگرانی تەحریکێ ئینساف\nدروشمەکانی پارتی تەحرێکی ئینساف یەکسانی کۆمەڵایەتیی و بەرەنگاربوونەوەی گەندەڵی، فەرق و جیاوازی کردن لەسەر بنەمای ئاینیە. و هەروەها ئەو دەخوازێت حکومەت بەرپرسیار بێت لە دابین کردنی پەروەردە و سیستەمی باشتری تەندروستی.\nشارەزای کاروباری سیاسی ڕەسول بەخش ڕەیسی بنکە لە لاهور لە وتووێژێکدا بە بەشی کوردی دەنگی ئەمەریکای ڕاگەیاند " ئەگەر عمران خان وەکو سەرۆک وەزیر بەڵێنەکانی خۆی بەجێ بگەیەنێت ئەوا پێگەی سیاسی خۆی بۆ دەیان ساڵی تر بەهێز دەکات."\nڕەیسی گوتیشی " خەڵکی بۆیە خانیان هەڵبژاردووە دەیانەوێت باری گوزەرانیان باشتر بێت و کەسێک هەبێت کە ڕووبەڕووی گەندەڵی لە وڵاتەکە بوەستێتەوە."\nئایشا ئیجاز خانمێکی تەمەن 32 ساڵانە لە ولایەتی پەنجابی پاکستان. عایشە دەڵێت ئەوەتەی من بیرمە باوک و باپیریشم هەمیشە دەنگیان بە موسلم لیگ دەدا و هەمیشە دەیانگوت ئەمان باشترن کەرامەتمان دەپارێزن. بەڵام عایشە لە وتووێژەکەیدا بە دەنگی ئەمەریکای ڕاگەیاند " من ئەو نەریتەی خێزانەکەم شکاند پێم وایە تەنها کەسی کە دەتوانێت گۆڕانکاری بهێنت بۆ پاکستان عمەران خانە. ئەو کەسێکە کە شەڕی لەگەڵ وڵاتانی دراوسێ ناوێت. ئاشتی دەوێت. ئێمە باری ئابوریمان باش نییە، باری ئاسایشی وڵاتمان باش نییە هەمیشە نیگەرانیمان هەیە جا شەڕ هیچمان بۆ ناکات پێویستە دەستی دۆستایەتی بۆ داوسێکانمان ڕاکێشین. "\nعایشە کە دایکی سێ منداڵەو مامۆستای دوواناوەندییە لە شاری ڕاوالپندی، گوتیشی " هۆکارێکی تریش بۆ ئەوەی کە دەنگم بە عمران خان دا ئەوە بوو دەمویست ئیتر ئەوە ڕێچکەیە بشکێنم کە هەمیشە هەست بکەین تەنها موسلم لیگ و پارتی گەل کە هەردووکیان لەلایەن بنەماڵەوە بەڕێوە دەبرێن دەسەڵاتداری وڵاتەکەم بن."\nنەواز شەریف سەرۆک وەزیری پێشووی پاکستان و سەرۆکی پێشووی پارتی موسلم لیگ\nشارەزایان دەڵێن ئاشکرابوونی دۆسێی پانامای نەواز شەڕیف سەرۆکی پێشوی حزبی موسلم لیگ کە ئێستا شێهباز شەریفی برای سەرۆکایەتی دەکات، هۆکاری سەرەکی بوو بۆ شکستی پارتەکەی لەم هەڵبژاردنەدا.\nعاسف عەلی زەرداری\nپارتی گەلی پاکستانیش کە پارتەکەی بێنەزیر بۆتۆیە و لە ساڵی 1967 لەلایەن باوکی بێنەزیر زولفقار عەلی بەتۆ دامەزرا، پاش تیرۆر کردنی بێنەزیت بۆتۆ لە ساڵی 2007 کوڕەکەی بلاوەل بۆتۆ زەرداری کە ئەو کاتە تەمەنی تەنها 19 ساڵ بوو سەرۆکایتەی پارتەکەی گرتە دەست. لە هەڵبژاردنی 2008 توانی سەرکەوتن بە دەست بهێنێت بەڵام ڕەخنگران دەیانگوت کە پارتەکەو کوڕەکەش لەلایەن عاسف عەلی زەرداری باوکیەوە بەرێوە دەبرێن کە ئەوەیش زۆرجار تۆمەتی گەندەڵی خراوەتە پاڵی.\nعمران خان جێگەی شاهد کاخان عەباسی دەگرێتەوە کە سەر بە موسلم لیگی نەواز شەریفە.


ئەرشیف – پەڕە 338 – basknet.org\nناوەڕۆكی كۆبوونەوەی عەبادی و ماكرۆن\nئیمانوئێل ماكریون سەرۆك كۆماری فەڕەنسا لە كۆنگرەیەكی رۆژنامەوانیدا لەگەڵ حەیدەر عەبادی دڵگرانی خۆی بۆ كۆچی دوایی مام جەلال دەربڕیو ئاماژەی بۆ ئەوەش كرد، فەرەنسا یەكێك بووە لەو وڵاتانەی هاوكاری عێراقی كردووەو چووەتە نێو هاوپەیمانێتی دژی داعش‌و سەربازەكانیشمان هاوشانی هێزەكانی عێراق بەشداری شەڕی تیرۆر دەكەن‌و بەردەوامیش تاكو تەواوی عێراق پاك دەكرێتەوە. …\nپانۆڕامای باشووری كوردستان لە شەڕی جیهانی یەكەمەوە تاكو ئێستا\nسەعد مەلا عەبدوڵڵا گوڵپی لە ساڵی 1918 روخانی ئیمپڕاتۆریەتی عوسمانی و دەستبەسەرداگرتنی ویلایەتی موسڵ لەلایەن بەریتانیاوە، بەم شێوەیە بەشێكی زۆری ناوچە كوردنشینەكان لەلایەن بەریتانیاوە بەڕێوەدەبرا. لە ساڵی 1919 ناوچەی موسڵ بووە بەشێك لە دەوڵەتە تازە دروستكراوەكەی عێراق كە لەژێر هەیمەنەی بەریتانیا بەڕێوەدەبرا. لە ساڵی 1920پەیمانی سورك كە دەوڵەتە شكستخواردووەكەی عوسمانی …\nترامپ بەپێچەوانەی ئیدارەی وڵات لەبەرانبەر كۆریای باكوری بڕیار دەدات\nسەرۆك كۆماری ئەمریكا بە وەزیری دەرەوەی وڵاتەكەی ڕاگەیاندووە، دانوستان لەگەڵ كۆریای باكور تایبەت بە پلانی ناوەكی، تەنیا كات بەفیڕۆدانە. دوناڵد ترامپ سەرۆك كۆماری ئەمریكا بە رێكس تیلەرسۆن وەزیری دەرەوەی وڵاتەكەی راگەیاند، وزەی خۆت بە فیڕۆ مەدە، ئەوەی پێویست بێت، دەیكەین. ترامپ لە لاپەڕەی خۆی لە توێتەر بۆ كیم جونگ ئوونی …\n90% هاووڵاتیانی كەتەلۆنیا دەنگیان بۆ سەربەخۆی دا\nوتەبێژی هەرێمی كەتەلۆنیا ئەنجامی ریفراندۆمەكەی دوێنێی هەرێمەكەی ئاشكرا كردو رایگەیاند، نزیكەی 90%ی بەشداربووانی ریفراندۆمەكە دەنگیان بە جیابوونەوە لە ئیسپانیا داوە. رۆژنامەی (گاردیان) بڵاویكردەوە، خوردی تورول وتەبێژی هەرێمی كەتەلۆنیا ئەمڕۆ دووشەمە رایگەیاند، 2.26 ملیۆن هاووڵاتی كەتەلۆنیا توانیان لە ریفراندۆمی هەرێمەكەیان بەشداری بكەن و 90%ی ئەو رێژەیەش دەنگیان بۆ جیابوونەوە داوە. وتیشی، …\nهاوكاری بۆ موسڵمانانی بۆرما كۆدەكرێتەوەا\nبەرنامەی خۆراكی جیهانی داوای لە وڵاتانی بەخشەر كرد، لە ماوەی شەش مانگی داهاتوودا 75 ملیۆن دۆلار تەرخان بكەن وەكو یارمەتییەك و كەمكردنەوەی ناخۆشیەكانی موسوڵمانانی ڕۆهینگا كە لە توندوتیژییەكانی میانمار هەڵهاتوون. لە 25 ی مانگی هەشتەوە سەدان هەزار ڕۆهینگا بەهۆی توندوتیژییەكانەوە لە میانمار هەڵهاتن و ئەوەش بووە هۆی ئەوەی فشاری …\nپەڕە 338 of 401« سەرەتا...310320330«336337338339340\t»\t350360370...کۆتا »